tripathysagar/odia_wiki huggingface dataset:
ଆନିଷା ଶର୍ମା ହେଉଛନ୍ତି ଜଣେ ଓଡ଼ିଆ ଅଭିନେତ୍ରୀ, ସେ ଛୋଟ ପରଦାରେ ତରଙ୍ଗ ଚ୍ୟାନେଲରେ ପ୍ରସାରିତ ଧାରାବାହିକ ସ୍ୱାଭିମାନ ମାଧ୍ୟମରେ ଲୋକଲୋଚନକୁ ଆସିଥିଲେ । ଅଭିନେତ୍ରୀ ଉଷସୀ ମିଶ୍ରଙ୍କ ସହାୟତାରେ ସେ ଉତ୍ତରଦାୟୀ ଧାରାବାହିକ ମାଧ୍ୟମରେ ଅଭିନୟ ଜଗତକୁ ପ୍ରବେଶ କରିଥିଲେ । ଅଭିନେତ୍ରୀ ହେବା ସହିତ ସେ ମଡେଲିଂ, ଚିତ୍ର ଅଙ୍କିବା ଏବଂ ପୋଷାକ ଡ଼ିଜାଇନିଂରେ ମଧ୍ୟ ରୁଚି ରଖନ୍ତି । ପ୍ରାରମ୍ଭିକ ଜୀବନ ସେ ସୋନପୁରରେ ଜନ୍ମଗ୍ରହଣ କରିଥିଲେ । ପାଠପଢ଼ା ସେ ଭୁବନେଶ୍ୱରରେ କରିଥିଲେ । ସେ ହୋଟେଲ ମ୍ୟାନେଜମେଣ୍ଟରେ ପାଠ ମଧ୍ୟ ପଢ଼ିଛନ୍ତି । ସେ ଧାରାବାହିକ ଜଗତରେ ପ୍ରବେଶ ପୂର୍ବରୁ ବେଙ୍ଗାଳୁରୁର ତାଜ ହୋଟେଲରେ କାମ ମଧ୍ୟ କରିଥିଲେ । ଅଭିନୟ ଜୀବନ ଧାରାବାହିକ ସ୍ୱାଭିମାନ ଧାରାବାହିକ ଜରିଆରେ ସେ ବେଙ୍ଗାଲୁରୁରୁ ଭୁବନେଶ୍ୱର ଆସିଥିଲେ। ଯଦିଓ ତାଙ୍କ ପରିବାରେରେ କେହି ଅଭିନୟ ଦୁନିଆରୁ ନୁହନ୍ତି ଥଥାପି ସେ ତାଙ୍କର ଉତ୍କୃଷ୍ଟ ଅଭିନୟ ଗୋଟିଏ ପରେ ଗୋଟିଏ ଧାରାବାହିକ ଯେପରି ସ୍ୱାଭିମାନ, ଉତ୍ତରଦାୟୀ, ଆଇନାରେ ତାଙ୍କର ପରାକାଷ୍ଠା ଦେଖେଇଆସୁଛନ୍ତି। ସ୍ୱାଭିମାନ ଏବଂ ଆଇନାରେ ସେ ସୁଭାଶିଷ ଶର୍ମାଙ୍କ ସହ ଅଭିନୟ କରିଥିଲେ, ଯିଏକି ବର୍ତ୍ତମାନ ତାଙ୍କର ଜୀବନସାଥୀ ଅଟନ୍ତି। କଥାଚିତ୍ର ଆନିଶା ୨୦୧୫ ମସିହାରେ ଓଡ଼ିଆ କଥାଚିତ୍ର ଲଭ୍ ୟୁ ହମେଶା ଜରିଆରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ଏହି କଥାଚିତ୍ରରେ ସେ ଅରିନ୍ଦମ ରାୟଙ୍କ ସ‌ହ ଅଭିନୟ କରିଥିଲେ । ଏହାପରେ ୨୦୧୭ ମସିହାରେ ମୁକ୍ତିଲାଭ କରିଥିବା କଥାଚିତ୍ର କାବୁଲା ବାରବୁଲାରେ ଏକ ସ‌ହକାରୀ ଭୂମିକାରେ ଅଭିନୟ କରିଥିଲେ । ବୈବାହିକ ଜୀବନ ଆନିଷା, ତାଙ୍କର ଧାରାବାହିକର ଜୀବନସାଥୀ ସୁଭାଶିଷ ଶର୍ମା ଓରଫ ମଣ୍ଟୁଙ୍କ ସହ ବିବାହ ବନ୍ଧନରେ ଆବଦ୍ଧ ହୋଇଥିଲେ। ୧୮ ମାର୍ଚ୍ଚ ୨୦୧୬ରେ ଦୁହିଁଙ୍କର ନିର୍ବନ୍ଧ ହୋଇଥିଲା। ଏହାର ପାଖାପାଖି ଦୁଇ ମାସ ପରେ ୧୩ ଜୁଲାଇ ୨୦୧୬ରେ ଉଭୟେ ପରସ୍ପରଙ୍କୁ ରାମନାଗେଶ୍ୱର ମନ୍ଦିର, ବିଡାନାସି, କଟକରେ ବିବାହ କରିଥିଲେ । ବର୍ତ୍ତମାନ ଦୁହେଁ କଟକରେ ଅବସ୍ଥାପିତ ଅଟନ୍ତି। ଅଭିନୀତ କଥାଚିତ୍ର ଆଧୁନିକ ସଂଗୀତ ଜୀବନ ଆନିଷା ନିମ୍ନଲିଖିତ ଆଲବମ ଗୀତରେ ମଧ୍ୟ ଅଭିନୟ କରିଛନ୍ତି।
ଅପୂର୍ବ ରଞ୍ଜନ ରାୟ  [   ‌]     ୨ ଅକ୍ଟୋବର ୧୯୪୭   ୨୭ ଅଗଷ୍ଟ ୨୦୧୬  ଜଣେ ଓଡ଼ିଆ ସାହିତ୍ୟିକ, ସମ୍ପାଦକ, ସାମ୍ବାଦିକ ଏବଂ ସଙ୍ଗଠକ ଥିଲେ । ସେ ପ୍ରାୟ ୫୦ରୁ ଅଧିକ ପୁସ୍ତକ ରଚନା କରିଥିଲେ ଏବଂ ଏକାଧିକ ପତ୍ରପତ୍ରିକା ସମ୍ପାଦନା କରୁଥିଲେ । ଦୂରଦର୍ଶନ ଓ ଆକାଶବାଣୀ  (ରେଡ଼ିଓ ପ୍ରସାରଣ ସେବା)ର ସେ ଜଣେ ସ୍ୱୀକୃତିପ୍ରାପ୍ତ ଗୀତିକାର ଥିଲେ  । ସେହି ସମୟରୁ ସେ ସାହିତ୍ୟ ରଚନା ଆରମ୍ଭ କରିଥିଲେ । ତାଙ୍କର କିଛି ଜଣାଶୁଣା ରଚନାବଳୀ ମଧ୍ୟରୁ କୁନ୍ତଳା କୁମାରୀ ଜୀବନୀ ଓ ପ୍ରତିଭା ଓ କବିତା ଶିକ୍ଷା ତଥା ତାଙ୍କ ସମ୍ପାଦିତ ପତ୍ରିକା ମଧ୍ୟରୁ କଥା କାହାଣୀ ଅନ୍ୟତମ । ସାହିତ୍ୟ ପ୍ରତି ତାଙ୍କର ଅବଦାନ ନିମନ୍ତେ ତାଙ୍କୁ ୨୦୧୩ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପକ୍ଷରୁ ସମ୍ବର୍ଦ୍ଧନା ଦିଆଯିବା ସହିତ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀର ସାଧାରଣ ପରିଷଦକୁ ମନୋନୀତ କରାଯାଇଥିଲା । ତାଙ୍କୁ ଫକୀର ମୋହନ ବିଶ୍ୱବିଦ୍ୟାଳୟର ସିନେଟ ସଦସ୍ୟତା ମଧ୍ୟ ଦିଆଯା ଇଥିଲା । କିଛି ଦିନ ରୋଗରେ ଶଯ୍ୟାଶାୟୀ ହୋଇ ୨୦୧୬ ମସିହା ଅଗଷ୍ଟ ୨୭ ତାରିଖରେ ତାଙ୍କର ଦେହାନ୍ତ ହୋଇଥିଲା । ପ୍ରାରମ୍ଭିକ ଜୀବନ ଅପୂର୍ବ ରଞ୍ଜନ ରାୟ ୧୯୪୭ ମସିହା ଅକ୍ଟୋବର ୨ତାରିଖରେ ଭଦ୍ରକ ଜିଲ୍ଲାର ଭୂୟାଁ ଉଆସ ଗ୍ରାମରେ ଏକ ଜନ୍ମଗ୍ରହଣ କରିଥିଲେ । ଭଦ୍ରକସ୍ଥିତ ଦୋଳସାହିର ରାମନାରାୟଣ ଉଚ୍ଚ ବିଦ୍ୟାଳୟରେ ସେ ଅଧ୍ୟୟନ କରିଥିଲେ । କିଛି ଦିନ ରୋଗରେ ଶଯ୍ୟାଶାୟୀ ହୋଇ ପଡ଼ିରହିବା ପରେ ତାଙ୍କ ଭଦ୍ରକସ୍ଥିତ ବାସଭବନରେ ୨୦୧୬ ମସିହା ଅଗଷ୍ଟ ୨୭ ତାରିଖରେ ତାଙ୍କର ଦେହାନ୍ତ ଥିଲା ।
ରଘୁବୀର ଚୌଧୁରୀ ଜଣେ ଗୁଜରାଟି ଔପନ୍ୟାସିକ, କବି ଓ ସମାଲୋଚକ । ସନ୍ଦେଶ, ଜନ୍ମଭୂମୀ, ନୀରିକ୍ଷକ ଓ ଦିବ୍ୟ ଭାସ୍କର ଆଦି ଖବରକାଗଜରେ ଜଣେ ସ୍ତମ୍ଭକାର ଭାବରେ ତାଙ୍କର ଲେଖା ପ୍ରକାଶ ପାଇଥାଏ । ଗୁଜରାଟ ବିଶ୍ୱବିଦ୍ୟାଳୟରେ ଅଧ୍ୟାପନା କରି ସେ ୧୯୯୮ ମସିହାରେ ଅବସର ଗ୍ରହଣ କରିଥିଲେ । ମୁଖ୍ୟତଃ ସେ ଗୁଜରାଟି ଭାଷାରେ ଲେଖୁଥିଲେ ମଧ୍ୟ ହିନ୍ଦୀ ଭାଷାରେ ମଧ୍ୟ ଲେଖାଲେଖି କରନ୍ତି । ୧୯୭୭ ମସିହାରେ ସେ  "ଉପର୍ବସ"  ପୁସ୍ତକ ପାଇଁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ୨୦୧୩ରେ ସେ କେନ୍ଦ୍ର ସାହିତ୍ୟ ଏକାଡେମୀ ଫେଲୋସିପ ଓ ୨୦୧୫ ମସିହାରେ ସେ ଜ୍ଞାନପୀଠ ପୁରସ୍କାର ଲାଭ କରିଥିଲେ । ଚୌଧୁରୀ ଉପନ୍ୟାସ ଓ କବିତାରୁ ଲେଖାଲେଖି ଆରମ୍ଭ କରିଥିଲେ ମଧ୍ୟ ପରବର୍ତ୍ତୀ ସମୟରେ ସାହିତ୍ୟର ଅନ୍ୟ ବିଭାଗରେ ପ୍ରବେଶ କରିଥିଲେ । ତାଙ୍କର ୮୦ରୁ ଅଧିକ ପୁସ୍ତକ ପ୍ରକାଶିତ ହୋଇ ସାରିଛି । ସେ ଅନେକ ସାହିତ୍ୟନୁଷ୍ଠାନରେ ମଧ୍ୟ କାର୍ଯ୍ୟ କରିଛନ୍ତି । ପ୍ରାରମ୍ବିକ ଜୀବନ ରଘୁବୀର ୧୯୩୮ ମସିହା ଡିସେମ୍ବର ୫ ତାରିଖରେ ଗାନ୍ଧୀନଗର ନିକଟସ୍ଥ ବାପୁପୁରରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଡାଲସିଂ ଓ ମା ଜୀବିବେନ ଉଭୟ କୃଷକ ଥିଲେ । ସେମାନେ  "ଜାଠ"  ଥିଲେ । ରଘୁବୀର ନିଜର ପ୍ରାଥମିକ ଶିକ୍ଷା ମାଣସାରୁ ସମାପ୍ତ କରିଥିଲେ । ୧୯୬୦ରେ ସେ ଗୁଜରାଟ ବିଶ୍ୱବିଦ୍ୟାଳୟରୁ ସ୍ନାତକ ଓ ୧୯୬୨ରେ ହିନ୍ଦୀରେ ସ୍ନାତକୋତ୍ତର ଶିକ୍ଷା ହାସଲ କରିଥିଲେ । ୧୯୭୯ରେ ସେହି ବିଶ୍ୱବିଦ୍ୟାଳୟରୁ ସେ ପିଏଚଡି ହାସଲ କରିଥିଲେ । ସେ ୧୯୭୦ ଦଶକରେ ଏମରଜେନ୍ସୀ ଓ ଗୁଜରାଟରେ ହୋଇଥିବା  "ନବନିର୍ମାଣ ଆନ୍ଦୋଳନ" ରେ ଅଂଶଗ୍ରହଣ କରିଥିଲେ । ବୃତିଗତ ଜୀବନ ଚୌଧୁରୀ, ୧୯୭୭ ମସିହାରେ ଗୁଜରାଟ ବିଶ୍ୱବିଦ୍ୟାଳୟ ଅଧିନସ୍ଥ  "ଭାଷା ବିଦ୍ୟାଳୟ" ରେ ଯୋଗଦେଇଥିଲେ । ୧୯୯୮ ମସିହାରେ ସେହି ଅନୁଷ୍ଠାନରୁ ହିନ୍ଦୀ ପ୍ରଫେସର ଓ ବିଭାଗୀୟ ମୁଖ୍ୟ ଭାବରେ ଅବସର ଗ୍ରହଣ କରିଥିଲେ । ୧୯୯୮ରୁ ୨୦୦୨ ପର୍ଯ୍ୟନ୍ତ ସେ ସାହିତ୍ୟ ଏକାଡେମୀର  "ଏକ୍ସିକ୍ୟୁଟିଭ କାଉନସିଲ" ରେ ରହିଥିଲେ । ୨୦୦୨ରୁ ୨୦୦୪ ପର୍ଯ୍ୟନ୍ତ ସେ ପ୍ରେସ କାଉନସିଲରେ ରହିଥିଲେ । ୨୫ତମ ଭାରତୀୟ ଚଳଚ୍ଚିତ୍ର ଉତ୍ସବରେ ସେ ଜୁରୀ ଭାବରେ ମଧ୍ୟ କାର୍ଯ୍ୟ କରିଥିଲେ । ଅବସର ଗ୍ରହଣ ପରେ, ଚୌଧୁରୀ ବାପୁପୁରକୁ ଫେଇ ଆସି କୃଷି କାମ କରିଥିଲେ । ସେ ଗୁଜରାଟି ସାହିତ୍ୟ ପରିଷଦର ଅଧ୍ୟକ୍ଷ ଓ ଟ୍ରଷ୍ଟି ଭାବରେ ମଧ୍ୟ କାର୍ଯ୍ୟ କରିଥିଲେ । ରଚନାବଳୀ ରଘୁବୀର ୮୦ରୁ ଅଧିକ ପୁସ୍ତକ ରଚନା କରିଛନ୍ତି । ସେସବୁ ମଧ୍ୟରେ ଉପନ୍ୟାସ, କବିତା, ନାଟକ ଓ ସମାଲୋଚନା ପୁସ୍ତକ ରହିଛି । ମୁଖ୍ୟତଃ ସେ ଗୁଜରାଟିରେ ଲେଖୁଥିଲେ ମଧ୍ୟ ତାଙ୍କର କିଛି ହିନ୍ଦୀ ରଚନା ମଧ୍ୟ ରହିଛି ।
ମୁସ୍କାନ ସେଠୀ ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ହିନ୍ଦୀ କଥାଚିତ୍ର ଓ ୱେବ୍ ସିରିଜ୍ ଆଦିରେ କାମ କରନ୍ତି । ପଇସା ଅସୁଲ୍ ଓ ରାଗଲ ୨୪ ଗନ୍ତାଲ୍ଲୋ ଭଳି କଥାଚିତ୍ରରେ ଅଭିନୟ ପାଇଁ ସେ ଜଣାଶୁଣା । ପ୍ରାରମ୍ଭିକ ଜୀବନ ଓ ପେଷା ସେ ଦିଲ୍ଲୀରେ ଜନ୍ମଗ୍ରହଣ କରିଥିଲେ । ୨୦୧୭ ମସିହାରେ, ସେ ପଇସା ଅସୁଲ୍ କଥାଚିତ୍ର ଜରିଆରେ ଅଭିନୟ ଜୀବନ ଆରମ୍ଭ କରିଥିଲେ । ୨୦୧୯ ମସିହାରେ, ସେ ରାଗଲ ୨୪ ଗନ୍ତାଲ୍ଲୋ ଓ ହାଇ-ଏଣ୍ଡ୍ ୟାରିୟାଁରେ କାମ କରିଥିଲେ ।
ମଗଜଲଡ଼ୁ ଘିଅ,ଚିନି ଓ ଅଟାରେ ତିଆରି ଏକ ପାରମ୍ପାରିକ ଓଡ଼ିଆ ମିଠା । ଯାହା ଜଗନ୍ନାଥଙ୍କ ସୁଖିଲା ଭୋଗ ମଧ୍ୟରେ ଅନ୍ୟତମ । ଜଗନ୍ନାଥଙ୍କ ଧୂପରେ ମଧ୍ୟ ଏହା ଏକ ଭୋଗ ରୂପେ ଅର୍ପଣ କରାଯାଇଥାଏ । ଇତିହାସ ଓ ଲୋକକଥା ଇଂରେଜମାନଙ୍କ ଶାସନ କାଳ, ୧୮୦୪ ମସିହା କେଜେକ ଗୋରା ସାହେବ ଶ୍ରୀଜଗନ୍ନାଥଙ୍କ ସେବା ପୂଜାର ସମସ୍ତବିବରଣୀ ସଂଗ୍ରହ କରିବା ପାଇଁ ପୁରୀରେ ପହଞ୍ଚି ତଦାରଖ କରୁଥାନ୍ତି । ସିଂହଦ୍ୱାର ସାମ୍ନାରେ ସେମାନଙ୍କ ଡେରା ପଡ଼ିଥାଏ । ଦିନେ ଶ୍ରୀଜଗନ୍ନାଥଙ୍କ ଅଙ୍ଗଲାଗି ସେବକ ମଧୁମଙ୍ଗଳ ପୂଜା ପଣ୍ଡା କିଛି ରୋଜଗାର ଆଶାରେ ଘିଅ, ଚିନି, ଅଟାର ସ୍ୱାଦିଷ୍ଟ ଲଡ଼ୁ ନେଇ ସାହେବମାନଙ୍କ ତମ୍ବୁରେ ପହଞ୍ଚି ପ୍ରସାଦ ଓ ଜୁଳସୀବଣ୍ଟନ କରନ୍ତେ, ମୁଖ୍ୟ ଅଫିସର ଜଣକ ପଚାରିଲେ ଏହାର ନାମ କଣ ? ପୂଜା ପଣ୍ଡାଙ୍କ ପାଟିରୁବାହାରି ପଡ଼ିଲା ମଗଜ ଲଡ଼ୁ। ଅଫିସର୍ ପଚାରିଲେ,ଏହାକୁ ଖାଇଲେ କଣ ହେବ ? ପୂଜା ପଣ୍ଡା କହିଲେ ମଗଜର ମାନ ବୃଦ୍ଧି ହେବ । ଅର୍ଥାତ ମଗଜ ବଢ଼ିବ । ଅଫିସର ପୁଣି ପଚାରିଲେ ତୁମ ଜଗନ୍ନାଥ କଣ ଏହାକୁ ଖାଆନ୍ତି ..? ପୂଜା ପଣ୍ଡା କହିଲେ ନିଶ୍ଚୟ । ତାହେଲେ କାଲି ତୁମେ ଲଡ଼ୁ ତିଆରି କରି ରଖିଥିବ ଆମେ ମୋହର ମାରି ଭୋଗ ପାଇଁ ପଠାଇବୁ । ଜଗନ୍ନାଥ ଯଦି ଖାଇବେ ପୁରସ୍କାର ପାଇବ । ନ ଖାଇଲେ ମୃତ୍ୟୁଦଣ୍ଡ ଦିଆଯିବ । ପୂଜକ ଆକାଶରୁ ଖସି ପଡ଼ିଲା ପରି ତଟସ୍ଥ ହୋଇ ମୁଣ୍ଡ ଟୁଙ୍ଗାରି ଫେରି ଆସିଲେ । ବହୁତ ଏଣୁ ତେଣୁ ଚିନ୍ତା କଲେ । ମନରେ ତାଙ୍କରବହୁ ପ୍ରଶ୍ନ ସବୁ ଉଙ୍କି ମାରୁଥାଏ । ଏହା କି ପରି ସମ୍ଭବ ହେବ ...? ଏକଥା ସମସ୍ତ ସେବକ ମହଲରେ କ୍ଷୀପ୍ର ଗତିରେ ପ୍ରଘଟ ହୋଇଗଲା । କଣ କରାଯିବ ...? ହେ ଜଗନ୍ନାଥ ଜୁମେ ହିଁ ଭରସା । ସେଦିନ ଅଖିଆ ଅପିଆ ସେବକମାନେ ଶ୍ରୀଜଗନ୍ନାଥଙ୍କ ସିଂହାସନ ତଳେ ଲମ୍ବ ଲମ୍ବ ହୋଇ ପଡ଼ିଥାନ୍ତି । ସେତିକିବେଳେ ହଠାତ୍ ପ୍ରତ୍ୟକ୍ଷ ଦେଖିଲା ଭଳି ଦେଖିଲେ, ଜଗନ୍ନାଥ ନିଜେ ତାଙ୍କ ପାଖରେ ଉପସ୍ଥିତ ହୋଇ ବ୍ରଜ ଗମ୍ଭୀରବାଣୀରେ କହୁଛନ୍ତି, ଆରେ ... ତୁମେ କ 'ଣ ଜାଣିନାହଁ ମୁଁ ଇଚ୍ଛାମୟ, ଭକ୍ତର ଇଚ୍ଛାକୁ ମୁଁ ନିଜ ଇଚ୍ଛା ଭଳି ଗ୍ରହଣ କରିଥାଏ । ମୁଁ ଜାଣେ ତୁମ୍ଭେମାନେ ଇଂରାଜୀ ଅଫିସର୍ କଥାରେ ବଡ଼ ବ୍ୟସ୍ତବିବ୍ରତ ହୋଇ ପଡ଼ିଛ । କାଲି ଲଡ଼ୁ ପଠାଅ,ଆଉ ମୁଁ ଖାଉଛି କି ନାହିଁ ଦେଖ,ତେବେ ତୁମ୍ଭମାନଙ୍କ ମନର ସମସ୍ତ ଗ୍ଲାନି ଅପସରି ଯିବ । ଥାଳି ଥାଳି ମଗଜ ଲଡ଼ୁ ପ୍ରଭାତରୁ ବଢ଼ା ହୋଇ ରଖାଗଲା । ସାହେବମାନଙ୍କ ଆଗରେ ଗୋଟା ଗୋଟା ଓଜନ କରାଯାଇ ମୋହରବସିଲା । ତାପରେ ଭୋଗ ହେବାକୁ ଗଲା । ପୂଜା ପଣ୍ଡା ଚଳୁଧରି କହିଲେ ହେ ଜଗନ୍ନାଥ  ଗୋରା ସାହେବ ଆଦେଶ କରିଛି ଲଡ଼ୁ ଭାଙ୍ଗିବ ନାହିଁ କି ଖଣ୍ଡିଆ ହେବ ନାହିଁ, କିନ୍ତୁ ଓଜନରେ ଖାଇବା ନଖାଇବା ପରୀକ୍ଷା କରାଯିବ । ସେଥପାଇଁ ବିଚାରକରନ୍ତୁ । ସମସ୍ତଙ୍କର ଦୃଷ୍ଟି ସେହି ଗୋଟିଏ ଦିଗକୁ । କାହାର ଆଖିର ପଲକ ପଡ଼ୁ ନାହିଁ । ସମସ୍ତେ ଏକ ଅପୂର୍ବ ଦୃଶ୍ୟ ଦେଖିବାକୁ ଉପସ୍ଥିତ । ସମସ୍ତେ କାନ ଡେରି ଅପେକ୍ଷା କରିଥାନ୍ତି । ଭୋଗ ଉଠିବା ଯେତିକି ପାଖେଇ ଆସୁଥାଏ, ସେତିକି ସମସ୍ତେ ଉଦବିଗ୍ନ ହୋଇ ପଡ଼ୁଥାନ୍ତି । ଏହା ଏକ ସାଧାରଣ ଘଟଣା ନୁହେଁ । କୋଟିବିଶ୍ୱର ମହା ପ୍ରଭୁ ସ୍ୱୟଂ ଭକ୍ତବତ୍ସଳ ଜଗନ୍ନାଙ୍କ କଥା । ଭୋଗ ଥାଳି ବାହାରିଲା । ଲଡ଼ୁ ପୁନଃଶ୍ଚ ଓଜନ କରାଗଲା, ଆଶ୍ଚର୍ଯ୍ୟ ପାଲଟିଯାଇଥିଲେ ଗୋରାସାହେବ । ଲଡ଼ୁ ଠିକ୍ ଅଛି, ମୋହର ଠିକ୍ ଅଛି,କିନ୍ତୁ ସମସ୍ତ ଲଡ଼ୁର ଓଜନ ପୂର୍ବଠାରୁ ଅଧା ହ୍ରାସ ପାଇଛି । ଅଥଚ ଲଡ଼ୁ ଓ ମୋହର ବ୍ୟତିକ୍ରମ ହୋଇନାହିଁ ?  "ସମ୍ଭବ ଅସମ୍ଭବ, ଅସମ୍ଭବ, ସମ୍ଭବ ହୋଇଣ କଥା ରହିଗଲା । ଜୟ ଜଗନ୍ନାଥ, ଜୟ ଜଗନ୍ନାଥ  ଧ୍ୱନିରେ ଗଗନ ପବନ ପ୍ରକମ୍ପିତ ହେଉଥିବାବେଳେ ଇଂରେଜ ଅଫିସର, ପଟ୍ଟାଲେଖି ଖଞ୍ଜା କରି ଦେଇଥିଲେ ସବୁ ଦିନ ଶ୍ରୀ ଜଗନ୍ନାଥ ମହା ପ୍ରଭୁଙ୍କୁ ମଗଜ ଲଡ଼ୁରେ ଆପ୍ୟାୟିତ କରାଯିବାକୁ ।
ନିଉ ଜଳପାଇଗୁଡି ରେଳ ଷ୍ଟ୍ରେସନ  (ସଂକ୍ଷିପ୍ତ ରେ : )ଏକ ଭାରତୀୟାରେଲ ଷ୍ଟ୍ରେସନ  । ଏହା ପଶ୍ଚିମ ବଙ୍ଗ ରାଜ୍ୟର ମହାନଗର ଶିଲିଗୁଡିଠାରେ ଅବସ୍ଥିତ । ସହର ନୂତନ ତମ ଏହିଷ୍ଟେସନ ଏଠାକୁ ବ୍ରଡ ଗଜ ଆସିଲା ପରେ ହେଇଥିଲା । ଇତିହାସ ଦେଶ ବିଭାଜନ ପରେ ଆଗରୁ ଥିବା କଲିକତା - ସିଲିଗୁଡି ଲାଇନର ଅଧିକାଂଶ ପୂର୍ବ ପାକିସ୍ଥାନ ବା ବର୍ତ୍ତମାନର ବଙ୍ଗଳାଦେଶରେ ରହିଗଲା । ତେଣୁ ନୂତନ ଭାବେ ଏଠାକୁ ବ୍ରଡ ଗଜ ଲାଇନ ନିରଣିତ ହେଲା ପରେ ନିଉ ସିଲିଗୁଡି ଷ୍ଟେସନ ମଧ୍ୟ ହେଲା । ଏଠାରୁ ଉତ୍ତର ବଙ୍ଗ , ସିକ୍କିମ , ଭୂତନୋ ଆସାମ ଆଦି ସ୍ଥାନକୁ ଯାତାୟତ ପାଇଁ ମୁଖ୍ୟ ଦ୍ୱାର ଭାବରେ ବ୍ୟବହାର ହେଲା । ସେବା ସମୂହ ଏହି ଷ୍ଟେସନ ଭାରତୀୟ ରେଳବାଇର 100ଟି ମୁଖ୍ୟ ବୁକିଙ୍ଗ ଷ୍ଟେସନ ମଧ୍ୟରେ ରହିଛି । ଗୋଆ ବ୍ଯତୀତ ଦେଶ ରାନନୀ ସମସ୍ତ ଅଞ୍ଚଳକୁ ଏଠାରୁ ଟ୍ରେନ ସଂଯୋଗ ରହିଛି । ଏହାକୁ ସର୍ବ ସ୍ୱଚ୍ଛ ଷ୍ଟେସନ ହିସାବରେ ଗଣନା କରାଯାଏ । ଉତ୍ତର ବଙ୍ଗ ଅଞ୍ଚଳ ରୀହ ସର୍ବାଧିକ ବ୍ୟସ୍ତ ଷ୍ଟେସନ। ଏଠାରୁ ଦିଲ୍ଲୀକୁ 15ଟି , କଲିକତାକୁ 16ଟି , ବାଙ୍ଗାଳୟରେ କୁ4ଟି , ମୁମ୍ବାଇକୁ 4ଟି ଚେନ୍ନଇକୁ 7ଟି ଟ୍ରେନ ସହ ଅନନ୍ୟ ଟ୍ରେନ ଚାଲିଥାଏ ।
ସ୍ଟ୍ରେପ୍ଟୋକାଇନେଜ  (ଇଂରାଜୀ ଭାଷାରେ ବା ) ଏକ ଥ୍ରୋମ୍ବୋଲାଇଟିକ ଔଷଧ   ଓ ଏଞ୍ଜାଇମ    । ହୃଦ୍‌ଘାତ, ପଲମୋନାରି ଏମ୍ବୋଲିଜ୍ମ   ଓ ଆର୍ଟେରିଆଲ ଥ୍ରୋମ୍ବୋଏମ୍ବୋଲିଜ୍ମ   ରୋଗମାନଙ୍କରେ ଜମାଟ ହୋଇଥିବା ରକ୍ତ  (ଆରଞ୍ଚ ବା କ୍ଲଟ) ନଷ୍ଟ ବା ଥ୍ରୋମ୍ବୋଲାଇସିସ   କରିବା ନିମନ୍ତେ ଏହି ଔଷଧ ବ୍ୟବ‌ହାର କରାଯାଏ  । ଏସଟି ଏଲିଭେସନ ମାୟୋକାର୍ଡ଼ିଆଲ ଇନଫାର୍କସନ  ( ବା ) , ଏକ ପ୍ରକାର ହୃଦ୍‌ଘାତରେ ଏହି ଔଷଧ ଦିଆଯାଏ  । ଶିରାଭ୍ୟନ୍ତରରେ ଇଞ୍ଜେକସନ   ଆକାରରେ ଏହି ଔଷଧ ଦିଆଯାଏ । ସ୍ଟ୍ରେପ୍ଟୋକାଇନେଜର ପାର୍ଶ୍ୱ ପ୍ରତିକ୍ରିୟାରେ ଅଇ, ରକ୍ତସ୍ରାବ, ନିମ୍ନ ରକ୍ତଚାପ   ଓ ଆଲର୍ଜି ପ୍ରତିକ୍ରିୟା   ଆଦି ଦେଖାଯାଏ । ଜଣେ ମଣିଷର ଜୀବନ‌କାଳ ମଧ୍ୟରେ ଏହା ଦ୍ୱିତୀୟ ବାର ଦେବାକୁ ସୁପାରିସ କରାଯାଏନାହିଁ । ଗର୍ଭାବସ୍ଥାରେ ଏହି ଔଷଧ କୌଣସି କ୍ଷତି କରିବା ଇତିହାସ ନ ଥିଲେ ମଧ୍ୟ ଏହା ଉପରେ ଯଥେଷ୍ଟ ଅନୁଶୀଳନ ହୋଇନାହିଁ । ସ୍ଟ୍ରେପ୍ଟୋକାଇନେଜ ଏକ ଆଣ୍ଟିଥ୍ରୋମ୍ବୋଟିକ   ଶ୍ରେଣୀର ଔଷଧ ଯାହା ଫିବ୍ରିନୋଲାଇଟିକ ସିସ୍ଟମକୁ   ସକ୍ରିୟ କରିଦିଏ । ସନ ୧୯୩୩ରେ ସ୍ଟ୍ରେପ୍ଟୋକାଇନେଜ ବିଟା ହେମୋଲାଇଟିକ ସ୍ଟ୍ରେପ୍ଟୋକୋକସ   ଜୀବାଣୁରୁ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ରେ ଏହାର ହୋଲସେଲ ମୂଲ୍ୟ ୩୦ରୁ ୧୩୮ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହା ଅଧୁନା ବ୍ୟବସାୟିକ ସୂତ୍ରରେ ମିଳୁନାହିଁ ।
କନ୍ନିଆ ଉଷ୍ଣ ପ୍ରସବଣ ହେଉଛି ଏକ ପ୍ରତ୍ନତାତ୍ତ୍ୱିକ ସଂରକ୍ଷିତ ସ୍ଥାନ ଯାହାକି ଶ୍ରୀଲଙ୍କାର ତ୍ରିଙ୍କୋମାଳିରେ ଅବସ୍ଥିତ । ଏଥିରେ ସାତଟି ଝରଣା ବା କୂଅ ଅଛି ଯାହାକି ବର୍ଗାକାର । ପ୍ରସ୍ରବଣର ତଳ ସହିତ ୩-୪ ଫୁଟ ଗଭୀର ଏହି କୂଅଗୁଡ଼ିକର ନିମ୍ନତମ ସ୍ତର ସ୍ପଷ୍ଟ ଦୃଶ୍ୟମାନ । ଯଦିଓ କୂଅଗୁଡିକର ଜଳ ତାପମାତ୍ରା ସାମାନ୍ୟ ଅଧିକ, ତେବେ ଗୋଟିଏରୁ ଅନ୍ୟର ତାପମାତ୍ରାରେ ଥିବା ଫରକ ନଗଣ୍ୟ ବା ସାମାନ୍ୟ ଭିନ୍ନ ବୋଲି ଜଣା ପଡିଛି । କୂଅଗୁଡିକରେ ପାଣିର ପରିମାଣ ବହୁତ ବେଶୀ ନୁହେଁ, ଯେପରିକି ୧୦ରୁ ୧୨ ବାଲ୍‌ତି ପାଣି ବାହାର କରିଦେଲେ ଝରଗୁଡ଼ିକର ପାଣି ସରିଯାଏ । ଇତିହାସ ଏହି ଅଞ୍ଚଳରେ ବୌଦ୍ଧମଠର ପୁରାତନ ଧ୍ୱଂସାବଶେଷ ଏପର୍ଯ୍ୟନ୍ତ ଦୃଶ୍ୟମାନ ହେଉଛି । ଅନୁମାନ କରାଯାଉଛି ଯେ ଶ୍ରୀଲଙ୍କା ଗୃହଯୁଦ୍ଧ ସମୟରେ ସେହି ସ୍ଥାପତ୍ୟକୃତିଗୁଡ଼ିକ ମଧ୍ୟରୁ ଅଧିକାଂଶ ନଷ୍ଟ ହୋଇଯାଇଥିଲା । ୯ ସେପ୍ଟେମ୍ବର ୨୦୧୧ରେ, ସରକାରୀ ଗେଜେଟ ସଂଖ୍ୟା ୧୭୨୩ ଜାରି ପୂର୍ବକ ଏହି ସାତୋଟି ଉଷ୍ଣ ପ୍ରସ୍ରବଣ, ଚୈତ୍ୟ ମାଉଣ୍ଡ ଏବଂ ଅନ୍ୟାନ୍ୟ ବିସ୍ତୃତ ଧ୍ୱଂସାବଶେଷକୁ ଶ୍ରୀଲଙ୍କା ସରକାର ପ୍ରତ୍ନତାତ୍ତ୍ୱିକ ସଂରକ୍ଷିତ ସ୍ମାରକୀ ଭାବରେ ଆନୁଷ୍ଠାନିକ ଭାବରେ ସ୍ୱୀକୃତି ଦେଇଥିଲେ । ସମ୍ପ୍ରତି ଅନୁରାଧାପୁର ସମୟର ଏକ ସ୍ତୂପ ଏବଂ ପ୍ରଥମ କିମ୍ବା ଦ୍ୱୀତୀୟ ଶତାବ୍ଦୀ .ର ଏକ ଲେଖା ଏହି ସ୍ଥାନରେ ସମ୍ପ୍ରତି ପ୍ରତ୍ନତାତ୍ତ୍ୱିକ ଖନନରୁ ମିଳିଥିଲା । ଏହି ଲେଖାରେ ଦର୍ଶାଯାଇଛି ଯେ ନିକଟସ୍ଥ ଅଞ୍ଚଳରେ ଅବସ୍ଥିତ ପାଞ୍ଚଟି ଜଳ କୁଣ୍ଡର ଜଳ ଏକ ମନ୍ଦିରରେ ରହୁଥିବା ବୌଦ୍ଧ ଭିକ୍ଷୁମାନଙ୍କ ବ୍ୟବହାର ପାଇଁ ସଂରକ୍ଷିତ ଥିଲା । କିମ୍ବଦନ୍ତୀ ଉକ୍ତ ସ୍ଥାନରେ ଥିବା ସୂଚନା ବୋର୍ଡ ଅନୁଯାୟୀ, ତ୍ରିଙ୍କୋମାଲିରେ କନ୍ନିଆ ଉଷ୍ଣ ପ୍ରସବଣ ରାଜା ରାବଣ ଯୁଗରୁ ଆରମ୍ଭ ହୋଇଥିଲା । ଏଥିରେ କୁହାଯାଇଛି ଯେ ରାଜା ରାବଣ ଖଣ୍ଡାଦ୍ୱାରା ପୃଥିବୀକୁ ଅନେକ ସ୍ଥାନରେ ଆଘାତ କରିଥିଲେ ଏବଂ ଏହି ସ୍ଥାନରୁ ଅନେକ ଝରଣା ନିର୍ଗତ ହୋଇଥିଲେ । ମୃତ୍ୟୁଲାଭ କରିଥିବା ପ୍ରିୟଜନଙ୍କୁ ଉତ୍ସର୍ଗୀକୃତ ଧାର୍ମିକ ହିନ୍ଦୁ ରୀତିନୀତି ଏହି ସ୍ଥାନରେ ଶ୍ରୀଲଙ୍କା ତାମିଲମାନଙ୍କଦ୍ୱାରା ପାଳନ କରାଯାଇଥାଏ । ଶ୍ରୀଲଙ୍କାର ଲୋକ ସଂଗୀତ ତଥା ସ୍ଥାନୀୟ ଲୋକନୃତ୍ୟ ଅନୁଯାୟୀ, ଏହି ସ୍ଥଳ ହିନ୍ଦୁ ମହାପୁରୁଷ ରାମାୟଣର ରାକ୍ଷସ ରାଜା ରାବଣ ସହିତ ଜଡ଼ିତ । ପ୍ରଚଳିତ ଲୋକକଥା ଅନୁସାରେ ରାବଣ ଏବଂ ତାଙ୍କ ମା କୋନେଶ୍ୱରମ୍ ମନ୍ଦିର ଏବଂ କନ୍ନିଆ ଉଷ୍ଣ ପ୍ରସବଣରେ ହିନ୍ଦୁ ଭଗବାନ ଶିବଙ୍କୁ ଆରାଧନା କରିଥିଲେ । ତାଙ୍କ ମା ଅସୁସ୍ଥ ଥିବାବେଳେ ରାବଣ କୋନେଶ୍ୱରାମଙ୍କ ମନ୍ଦିର ହଟାଇବାକୁ ଚାହୁଁଥିଲେ । ରାବଣ ବିଶାଳକାୟ ପଥରସବୁ ଦୋହଲାଇଦେବା ବେଳେ ଭଗବାନ ଶିବଙ୍କ ଇଙ୍ଗିତରେ ରାବଣଙ୍କ ହାତରୁ ଖଣ୍ଡା ଖସିପଡିଥିଲା । ଯେତେବେଳେ ରାବଣର ମା ଏହି ଖବର ଶୁଣିଲେ, ରାବଣର ଅମଙ୍ଗଲ ଅନୁମାନ କରି ସେ ଅସହ୍ୟ ଦୁଃଖରେ ଭାଙ୍ଗି ମୃତ୍ୟୁବରଣ କଲେ । ରାବଣ ଫେରି ଆସିବା ପରେ ସେ ତାଙ୍କର ପ୍ରିୟ ମା ଙ୍କ ଦେହାନ୍ତ ହୋଇଥିବାର ଦେଖି ନିରାଶ ହୋଇଥିଲେ । ତାଙ୍କ ମାତାର ଅନ୍ତିମ ସଂସ୍କାର କରିବା ପାଇଁ, ରାବଣ ଖଣ୍ଡାଦ୍ୱାରା ପୃଥିବୀକୁ ଅନେକ ସ୍ଥାନରେ ହାଣି ଦେଇଥିଲେ ଏବଂ ସେହି ସବୁ ସ୍ଥାନ ହିଁ ଏହି କନ୍ନିଆ ଉଷ୍ଣ ପ୍ରସବଣର ସ୍ରୋତ ବୋଲି ବିଶ୍ୱାସ ରହିଛି । ମହାଭାରତ, ହିନ୍ଦୁ ମହାକାବ୍ୟରେ ଉଲ୍ଲେଖ କରାଯାଇଛି ଯେ, ଏହି ଉଷ୍ଣ ପ୍ରସବଣ ସମୁଦ୍ରର ମଧ୍ୟଭାଗରେସ୍ଥିତ ଗୋକର୍ଣ୍ଣ ବେଳାଭୂମି ନିକଟରେ ଅବସ୍ଥିତ ଏବଂ ଉମାଙ୍କ ବର ତଥା ତିନି ଜଗତର ପୂଜ୍ୟ ଶିବଙ୍କର ପୂଜାସ୍ଥଳୀ ଅଟେ । ଉପମହାଦେଶର ସମସ୍ତ ଲୋକ ତଥା ଦେବ ଏବଂ ଯକ୍ଷ, ନଦୀ, ମହାସାଗର ଏବଂ ପର୍ବତଦ୍ୱାରା ଦେବ ଦେବ ମହାଦେବ ଏଠାରେ ପୂଜିତ ବୋଲି ପୁରାଣରେ ବର୍ଣ୍ଣିତ । ଏହା ଜାରି ରହିଛି ଯେ ପ୍ରାଚୀନ ପାଣ୍ଡିଆନ୍ ରାଜ୍ୟ ତଥା ତାମିରାପର୍ଣ୍ଣି ଦ୍ୱୀପ  (କୁଡିରାମଲାଇ)ର କନ୍ୟାକୁମାରୀଙ୍କ ପରେ ଦକ୍ଷିଣରେ ଥିବା ହିନ୍ଦୁମାନଙ୍କ ପାଇଁ କୋନେଶ୍ୱର ମନ୍ଦିର ଏବଂ କନ୍ନିଆ ଉଷ୍ଣ ପ୍ରସବଣ ହେଉଛି ଏକ ପ୍ରମୁଖ ତୀର୍ଥସ୍ଥଳୀ  । ବିଶ୍ୱସ୍ସ ରହିଛି ଭକ୍ତ ଏବଂ ପୂଜକମାନେ ଏହି ମନ୍ଦିରରେ ତିନି ଦିନ ଉପବାସ କରିବାଦ୍ୱାରା ପୂଣ୍ୟ ଲାଭ ହୋଇଥାଏ । ସ୍ଥାନୀୟ ଲୋକକଥା ଅନୁଯାୟୀ, କନ୍ନିଆ ଉଷ୍ଣ ପ୍ରସବଣ ରାମାୟଣରେ ବର୍ଣ୍ଣିତ ରାବଣ ଯୁଗରୁ ଆରମ୍ଭ ହୋଇଥିଲା ଏବଂ ଗୋକର୍ଣ୍ଣ ଉପସାଗର  (ତ୍ରିନକୋମାଲି) ନିକଟରେ ଥିବା ଏହି ଉଷ୍ଣ ପ୍ରସବଣ ବିଷୟରେ ପ୍ରଥମ ଲିଖିତ ଆଧାର ରାମାୟଣରେ ହିଁ ଦେଖିବାକୁ ମିଳିଥିଲା  ।
ରାଜେଶ୍ୱରୀ ଦଳବେହେରା  (ଜନ୍ମ: ୧୯୩୩) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଗାଳ୍ପିକା ଥିଲେ  । ଗଳ୍ପ ସଂକଳନ  "ଚୋରା ଚଇତାଳି"  ପାଇଁ ସେ ୧୯୫୯ ମସିହାରେ ଏହି ପୁରସ୍କାର ପାଇଥିଲେ । ସେ ୧୯୩୩ ମସିହାରେ କଟକରେ ଜନ୍ମ ହୋଇଥିଲେ ଓ ବୃତ୍ତିରେ ସେ ଜଣେ ଡାକ୍ତର ଥିଲେ ।
ନାଉଗାଛିଅ ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ବିହାରର ‌‌ଭଗଲ୍ପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନାଉଗାଛିଅ ୨୫.୩୮୭୧ ଉତ୍ତର ଅକ୍ଷାଂଶ ଓ ୮୭.୦୯୮୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାଉଗାଛିଅ ସହରର ମୋଟ ଜନସଂଖ୍ୟା ୩୮୨୮୮ ଅଟେ । ସେଥି ମଧ୍ୟରୁ ୫୩.୮୦% ଜଣ ପରୁଷ ହୋଇଥିବା ବେଳେ ୪୬.୨୦% ଜଣ ନାରୀ ଅଟନ୍ତି । ନାଉଗାଛିଅର ସାକ୍ଷରତା ହାର ୪୭.୫୦% ଅଟେ । ଏହା ଜାତୀୟ ହାରଠାରୁ ୧୭.୩୪% ପ୍ରତିଶତ କମ ଅଟେ । ସେଥିରୁ ୩୦.୦୩% ପ୍ରତିଶତ ପୁରୁଷ ଓ ୧୭.୪୭% ନାରୀ ଅଟନ୍ତି । ୧୮.୯୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନାଉଗାଛିଅର ସରକାରୀ ଭାଷା ଅଟେ ।
ଐତିହାସିକ ପଞ୍ଜାବ ଅଞ୍ଚଳରେ ଲୋକମାନେ କାର୍ପାସ ବସ୍ତ୍ର ପିନ୍ଧୁଥିଲେ । ଉଭୟ ଲିଙ୍ଗର ଉପର ପୋଷାକ ଆଣ୍ଠୁ ପର୍ଯ୍ୟନ୍ତ ପଡ଼ୁଥିଲା । ଉପରେ ଏକ ସ୍କର୍ଫ ମଧ୍ୟ ପଡ଼ୁଥିଲା, ଯାହା ବାମ୍ପଟର ଉପରେ ଓ ଡାହାଣ ପଟର ତଳେ ପଡ଼ୁଥିଲା । ଆଉ ଏକ ଲମ୍ବା ବସ୍ତ୍ର ମଧ୍ୟ ଏକ କାନ୍ଧରେ ପଡ଼ୁଥିଲା, ଯାହ ଆଣ୍ଠୁ ପର୍ଯ୍ୟନ୍ତ ପଡ଼ୁଥିଲା ।ଉଭୟ ଲିଙ୍ଗ ଅଣ୍ଟା ଚାରିପଟେ ଧୋତି ଗୁଡ଼ୌଥିଲେ । ଆଧୁନିକ ପଞ୍ଜାବୀ ପୋଷାକ ଏହିପରି ଥିଲାବେଳେ, ଏହାର ଦୀର୍ଘ ଇତିହାସ ପୋଷାକର ଅନ୍ୟ ପ୍ରକାର ମଧ୍ୟ ଏଥିରେ ଯୋଗ କରିଛି ।
ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ପଞ୍ଚମ ନକ୍ଷତ୍ର ହେଉଛି ମୃଗଶିରା । ରାଶିଚକ୍ର  (ଅପମଣ୍ଡଳ)ରେ ବୃଷ ରାଶିରେ ୨୩ ଡିଗ୍ରୀ ୨୦ ମିନିଟରୁ ମିଥୁନ ରାଶି ମଧ୍ୟରେ ୬ ଡିଗ୍ରୀ ୪୦ ମିବିଟ ଯାଏଁ ବ୍ୟାପ୍ତ  । ଜ୍ୟୋତିଷୀୟ ପରିଚୟ ହିନ୍ଦୁ ଜ୍ୟୋତିଷରେ ରାଶିଚକ୍ର  (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି  । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ । ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ ।
ବାଲସାଲାଜାଇଡ, ଏକ ବେପାର ନାମ କୋଲାଜାଇଡ ହେଉଛି ଅଲସେରେଟିଭ କୋଲାଇଟିସ  (ୟୁସି/ ) ଏବଂ କ୍ରନ୍ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ସାମାନ୍ୟରୁ ମଧ୍ୟମ ରୋଗ ଧରଣର ୟୁସି ରୋଗ ପାଇଁ ଏହା ବ୍ୟବହୃତ ହୁଏ ଏବଂ ସାଧାରଣତଃ କେବଳ ୧୨ ସପ୍ତାହ ପର୍ଯ୍ୟନ୍ତ ଦିଅଯାଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଅସୁସ୍ଥ ଅନୁଭବ, ପେଟ ବ୍ୟଥା, ତରଳ ଝାଡ଼ା, ଗଣ୍ଠି ଯନ୍ତ୍ରଣା ଏବଂ ଶ୍ୱାସକ୍ରିୟା ସଂକ୍ରମଣ ଅନ୍ତର୍ଭୁକ୍ତ, ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତ ସମ୍ପର୍କୀୟ ରୋଗ, ପିତାସ୍ମରୀ କିମ୍ବା ଲୁପସ୍-ପରି ସିଣ୍ଡ୍ରୋମ ହୋଇପାରେ। ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଆଜମା, କିଡନୀ କିମ୍ବା ଯକୃତ ସମସ୍ୟା ଥିବା ଲୋକଙ୍କ ପାଇଁ ଏକ ବିକଳ୍ପ ଆବଶ୍ୟକ ହୋଇପାରେ । ପାକସ୍ଥଳୀ ଏବଂ କ୍ଷୁଦ୍ର ଅନ୍ତନଳୀରେ ବାଲସାଲାଜାଇଡ ଅପରିବର୍ତ୍ତିତ ଭାବରେ ଗତି କରେ ଏବଂ ଏହା ବୃହଦନ୍ତ୍ରରେ ପହଞ୍ଚିବା ପରେ ମେସାଲାଜାଇନ୍  (5- ) ମୁକ୍ତ କରିଦିଏ, ଯେଉଁଠାରେ ଅଲସରାଟିଭ କୋଲାଇଟିସ୍ ପ୍ରଭାବିତ ହୁଏ  । ବାଲସାଲାଜାଇଡ ପ୍ରଥମେ ୧୯୮୦ ଦଶକରେ ତିଆରି ହୋଇଥିଲା ଏବଂ ୧୯୯୭ରେ ବ୍ରିଟେନରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ରକ୍ଷଣାବେକ୍ଷଣ ଡୋଜରେ ଏକ ମାସର ଯୋଗାଣ ନିମନ୍ତେ ୨୦୨୧ ସୁଦ୍ଧା ପାଖାପାଖି ୩୦ ପାଉଣ୍ଡ ଖର୍ଚ୍ଚ ହୋଇଥାଏ। ଯୁକ୍ତରାଷ୍ଟ୍ରରେ ଏହି ରାଶି ପ୍ରାୟ ୭୪ ଡଲାର ଅଟେ।
ଲାଲି ହବ କାହାର, ୨୦୨୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଭିନେତା ରବି ମିଶ୍ର । ସଞ୍ଜୟ ମହାକୁଳ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଅଶୋକ ପତି ଏହି କଥାଚିତ୍ରଟି ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସମ୍ବିତ ଅଚାର୍ଯ୍ୟ ଓ ସୂର୍ଯ୍ୟମୟୀ ମହାପାତ୍ର । ବବି ମିଶ୍ର, ପିଣ୍ଟୁ ନନ୍ଦ, ରବି ମିଶ୍ର, ଜୀବନ ପଣ୍ଡା, ଚୌଧୁରୀ ବିକାଶ ଦାସ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୩୧ ଅକ୍ଟୋବର ୨୦୨୧ରେ ଜୀ ସାର୍ଥକରେ ମୁକ୍ତିଲାଭ କରିଥିଲା । ଅଭିନୟ ସମ୍ବିତ ଆଚାର୍ଯ୍ୟ - କ୍ରିଷ୍ଣା ସୂର୍ଯ୍ୟମୟୀ ମହାପାତ୍ର - ଲାଲି ବବି ମିଶ୍ର - ଦୁର୍ଗାଶଙ୍କର ପିଣ୍ଟୁ ନନ୍ଦ - ଶକ୍ତିଶଙ୍କର ରବି ମିଶ୍ର - ଗୋବର୍ଦ୍ଧନ/ଗୋବର ଜୀବନ ପଣ୍ଡା ଚୌଧୁରୀ ଜୟପ୍ରକାଶ ଦାସ - ଚୈତନ୍ୟ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତିଗୁଡ଼ିକ ରଚନା କରିଥିଲେ । ତାରିଜ୍ ଅଜିଜ୍, ଅଭିଜିତ ମଜୁମଦାର, ସୋହିନୀ ମିଶ୍ର, ସତ୍ୟଜିତ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବଞ୍ଜାରି ଓଡ଼ିଶାରେ ପୂଜିତ ଜଣେ ହିନ୍ଦୁଦେବୀ ଅଟନ୍ତି । ଓଡ଼ିଶାର ଦକ୍ଷିଣ ଏବଂ ପଶ୍ଚିମ ଅଞ୍ଚଳରେ ବଞ୍ଜାରି ଦେବୀଙ୍କର ଅନେକ ମନ୍ଦିର ସ୍ଥାପିତ । ପାରଳାଖେମୁଣ୍ଡି ଜିଲ୍ଲାର ମଜୁରସାହିରେ ଥିବା ବଞ୍ଜାରିଦେବୀ ମନ୍ଦିର ସମଗ୍ର ଓଡ଼ିଶାରେ ଜଣାଶୁଣା । ଏତଦବ୍ୟତୀତ ଓଡ଼ିଶାରେ ଜୁନାଗଡ଼ ଏବଂ ଛତିଶଗଡ଼ର ରାଇପୁରଠାରେ ମଧ୍ୟ ବଞ୍ଜାରି ମନ୍ଦିର ରହିଛି । ମାଘ ପୂଜା ମାଘ ପୂଜା ବଞ୍ଜାରିଦେବୀଙ୍କ ଏକ ମୁଖ୍ୟ ପର୍ବ ଭାବରେ ପାଳନ କରାଯାଇଥାଏ । ଏହି ପୂଜାରେ ଲୋକମାନଙ୍କଦ୍ୱାରା ବିଭିନ୍ନ ପ୍ରକାର ସାମଗ୍ରୀ ବଳିଭାବେ ଦେବୀଙ୍କୁ ଅର୍ପଣ କରାଯାଏ । ଚୈତ୍ର ପୂଜା ଏହା ବଞ୍ଜାରିଦେବୀଙ୍କ ନିମନ୍ତେ ଚୈତ୍ର ମାସରେ ପାଳିତ ଏକ ପର୍ବ । ଚୈତ୍ର ପୂଜାରେ ଚୈତ୍ର ମାସରେ ପକ୍ୱହେଉଥିବା ଫୁଲ ଏବଂ ଫଳ ଅର୍ପଣ କରାଯାଏ ଏବଂ ସମସ୍ତଙ୍କୁ ସେହି ଭୋଗକୁ ବିତରଣ କରାଯାଏ ।
ଅମିଶ ତ୍ରିପାଠୀ ଜଣେ ଭାରତୀୟ ଲେଖକ । ତାଙ୍କ ଉପନ୍ୟାସ ହେଲା ଦ ଇମୋଟାଲସ ଅଫ ମେଲୋହା, ଦ ସିକ୍ରେଟ ଅଫ ନାଗାସ ଏବଂ ଦ ଓଥ ଓଫ ଦ ବାୟୁପୁତ୍ରସ । ଏହି ତିନୋଟି ବ‌ହିକୁ ମିଳିତ ଭାବରେ କୁହାଯାଏ ଦ ଶିବା ଟ୍ରାଇଲୋଜି । ତାଙ୍କ ପ୍ରଥମ ଉପନ୍ୟାସ ଦ ଇମୋଟାଲସ ଅଫ ମେଲୋହା ଭଲ ମାରକେଟିଙ୍ଗ ରଣନିତି କାରଣରୁ ଗୋଟିଏ ସପ୍ତାହ ମଧ୍ୟରେ ସର୍ବଶ୍ରେଷ୍ଠ ବ‌ହି ବିକ୍ରେତାର ତାଲିକାର ଉପରେ ଥିଲା । ଦ ଶିବା ଟ୍ରାଇଲୋଜି ଭାରତୀୟ ପ୍ରକାଶନ ଇତିହାସରେ ସବୁଠାରୁ ଶିଘ୍ର ବିକ୍ରିହେବା ବ‌ହି, ଯାହାର ଛପା ପ୍ରତିଲିପି ୨୫୦ ଲକ୍ଷ, ୭୦ କୋଟି ଟଙ୍କାରୁ ଅଧିକ ମୂଲ୍ୟରେ ବିକ୍ରି ହୋଇଛି । ଭାରତରେ ତାଙ୍କୁ ୧୦୦ ଜଣ ପ୍ରସିଦ୍ଧ ବ୍ୟକ୍ତିଙ୍କ ମଧ୍ୟରେ ଜଣେ ବ୍ୟକ୍ତି ଭାବରେ ତିନିବର୍ଷ ଧରି ୨୦୧୨, ୨୦୧୩ ଏବଂ ୨୦୧୪ ଗଣନା କରାଯାଇଅଛି । ଅମିଶ ତ୍ରିପାଠୀଙ୍କ ଜନ୍ମ ୧୮ ଅକ୍ଟୋବର ୧୯୭୪ରେ ହୋଇଥିଲା ଓ ଓଡ଼ିଶାର ରାଉରକେଲାରେ ସିଏ ବଡ଼ ହୋଇଥିଲେ । ସେ ଛାତ୍ର ସେଇଣ୍ଟ ଜେବିୟର କଲେଜ, ମୁମ୍ବାଇ ଏବଂ ଇଣ୍ତିଆନ ଇନଷ୍ଟିଟ୍ୟୁଟ ଅଫ ମେନେଜମେଣ୍ଟ କଲିକତାରେ ଶିକ୍ଷା ଲାଭ କରିଥିଲେ । ସେ ଜଣେ ଇତିହାସବିତ୍ ହେବାପାଇଁ ଚାହୁଁଥିଲେ, ଏଥିରେ ସମର୍ଥ ନ ହେଇପାରିବାରୁ ସିଏ ଅର୍ଥଶାସ୍ତ୍ରରେ ନିଜ ଜୀବନ ଆଗକୁ ବଢ଼େଇଥିଲେ । ସିଏ ନିଜ ଲେଖା ଆରମ୍ଭ କରିବା ପୂର୍ବରୁ ୧୪ ବର୍ଷ ବିତ୍ତୀୟ ସେବା ଉଦ୍ୟୋଗରେ କାମ କରିଥିଲେ । ସିଏ କାମ କରିଥିବା ଉଦ୍ୟୋଗ ଗୁଡ଼ିକ ହେଲା ସ୍ଟାଣ୍ତଡ ଚଟାଡ଼, ଡ଼ିବିଏସ ବେଙ୍କ ଓ ଆଇଡ଼ିବିଆଇ ଫେଡ଼ରାଲ ଲାଇଫ ଇନସ୍ୟୁରେନସ । ଦ ଇମୋଟାଲସ ଅଫ ମେଲୋହା, ତ୍ରିପାଠୀଙ୍କ ପ୍ରଥମ ଉପନ୍ୟାସ ଏବଂ ଶିବ ଟ୍ରାୟୋଲୋଜିର ପ୍ରଥମ ବ‌ହି ଯାହା ଫେବୃଆରି ୨୦୧୦ରେ ପ୍ରକାଶ ପାଇଥିଲା । ଏହି ସିରିଜର ଦ୍ୱିତୀୟ ବ‌ହି ଦ ସିକ୍ରେଟ ଅଫ ନାଗାସ, ପ୍ରକାଶ ପାଇଥିଲା ୧୨ ଅଗଷ୍ଟ ୨୦୧୧ ଏବଂ ତୃତୀୟ ବ‌ହି, ଶିର୍ଷକ ଦ ଓଥ ଅଫ ଦ ବାୟୁପୁତ୍ରସ, ପ୍ରକାଶ ପାଇଥିଲା ୨୭ ଫେବୃଆରୀ ୨୦୧୩ । ଦ ଟ୍ରାଇଲୋଜି ଭାରତୀୟ ଭଗବାନ ଶିବଙ୍କ ଜୀବନ ଓ ସାହସିକ କାର୍ଯ୍ୟର ବିଚିତ୍ର ସଂରଚନାକୁ ପୁନର୍ବାର କଳ୍ପନା କରି ଅମିଶ ଏହି ବ‌ହି ଗୁଡ଼ିକ ଲେଖିଛନ୍ତି ।
ଶିକା ହାଣ୍ଡି, ଘଡ଼ି ଓ ଏପରିକି କଖାରୁ ଆଦି ଚାଳ ବା ଛପର ଘର ଛାତରୁ ଝୁଲାଇ ରଖିବା ନିମନ୍ତେ ବ୍ୟବହୃତ ଦଉଡ଼ିରେ ତିଆରି ଏକ ଆଧାର । ଏହାକୁ ଘରର ଚାଳରୁ ଓ ବାଉଁଶରୁ ଝୁଲାଇ ତହିଁରେ ଖାଦ୍ଯ ପାତ୍ର ଆଦି ରଖାଯାଇଥାଏ । ବାହୁଙ୍ଗିରେ ଦୁଇ ପାଖରେ ଅଙ୍ଗା  (ବୋଝ) ଝୁଲାଇ ଦ୍ରବ୍ଯ ବହିବା ନିମନ୍ତେ ମଧ୍ୟ ଶିକା ବ୍ୟବହୃତ ହୋଇଥାଏ  । ଲୋକେ କ୍ଷୀର, ଦ‌ହି, ଲହୁଣୀ ଆଦି ବିରାଡ଼ିଠାରୁ ଦୂରେଇ ର‌ଖିବା ପାଇଁ ଏହାକୁ ବ୍ୟବ‌ହାର କରନ୍ତି । ଜନପ୍ରିୟ ଚଳଣି ବ୍ୟବହାର ଓଡ଼ିଆରେ ଉକ୍ତି ରହିଛି: ବିରାଡ଼ି କପାଳକୁ ଶିକା ଛିଡ଼ିବା ଅର୍ଥାତ ଶିକାରେ ରଖାଯାଇ ମଥାନରୁ ଝୁଲା ହୋଇଥିବା ଦୁଧ, ମାଛ ଆଦି ଖାଦ୍ଯପଦାର୍ଥକୁ ବିରାଡ଼ି ସହଜରେ ଖାଇପାରେ ନାହିଁ । ଏଥିପାଇଁ ସେ ଭୂଇଁରେ ବସି ସେହି ଶିକାରେ ଥିବା ଦ୍ରବ୍ଯ ଆଡ଼କୁ ଅନାଇ ରହିଥାଏ । କୌଣସି ପ୍ରକାରେ ଶିକାର ଦଉଡ଼ି ଛିଣ୍ଡିଗଲେ ଶିକାରେ ଥିବା ପାତ୍ର ଓ ଖାଦ୍ଯ ଭୂମିରେ ପ଼ଡ଼ିଯାଏ ଓ ବିରାଡ଼ି ତାହା ଖାଇବାକୁ ସମର୍ଥ ହୁଏ । କୌଣସି ଅସାଧ୍ଯ ବା ଅପ୍ରାପ୍ଯ ବସ୍ତୁ ତାହାର ତ୍ପ୍ରତ୍ଯାଶୀ ବ୍ୟକ୍ତିକୁ କୌଣସି ମତେ ମିଳିଗଲେ ଏ ଉକ୍ତିର ଉଦାହରଣ ଦିଆଯାଏ ।
ପ୍ରଦୋଷ କୁମାର ପଟ୍ଟନାୟକ ଜଣେ ଓଡ଼ିଆ ସାମ୍ବାଦିକ ଓ ଲେଖକ, ଯିଏକି ମୁଖ୍ୟତଃ ଜୀବନ ସମ୍ବନ୍ଧୀୟ ପୁସ୍ତକରେ ନିଜର ଲେଖନୀ ଚାଳନା କରନ୍ତି । ସେ ଓଡ଼ିଆ ଭାଷାରେ ବିଭିନ୍ନ ପ୍ରକାରର ପୁସ୍ତକ ରଚନା କରିବା ସହିତ କିଛି ଜୀବିନୀ ପୁସ୍ତକ ରଚନା କରିଛନ୍ତି । ୨୦୧୬ ମସିହାରେ ତାଙ୍କୁ ତାଙ୍କର ପୁସ୍ତକ ଚାଲିଛି... ଚାଲିବି ନପଡ଼ିବି ଥକି  (ଜଣେ ବିରଳ ବିପ୍ଳବୀର କାହାଣୀ) ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା  ।
ପଳାତକ, ୧୯୮୫ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଧୀର ବିଶ୍ୱାଳ ଏହି କଥାଚିତ୍ରଟିର ପ୍ରଯୋଜନା କରିଥିଲେ । ପ୍ରଫୁଲ୍ଲ ରଥ କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ବିଜୟ ମହାନ୍ତି, ତନ୍ଦ୍ରା ରାୟ, ଉତ୍ତମ ମହାନ୍ତି, ମହାଶ୍ୱେତା ରାୟ, ସୁଜାତା ଆନନ୍ଦ, ଜୟା ବି, ବିଶ୍ୱରଞ୍ଜନ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକା ଅଭିନୟ କରିଥିଲେ । ଏହି କଥାଚିତ୍ରଟିର ମହାଶ୍ୱେତାଙ୍କ ପାଇଁ ରୀତା ବିଶାଲ ଭଏସ୍ ଡବିଂ କରିଥିଲେ । ଅଭିନୟ ବିଜୟ ମହାନ୍ତି ତନ୍ଦ୍ରା ରାୟ ଉତ୍ତମ ମହାନ୍ତି ମହାଶ୍ୱେତା ରାୟ ସୁଜାତା ଆନନ୍ଦ ଜୟା ବି ବିଶ୍ୱରଞ୍ଜନ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଉପେନ୍ଦ୍ର କୁମାର । ସିକନ୍ଦର ଆଲାମ, ସଙ୍ଗୀତା ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଚାରୁସିତା ଚକ୍ରବର୍ତ୍ତୀ  (୧୯୬୪-୨୦୧୬) ଜଣେ ଭାରତୀୟ ଶିକ୍ଷାବିଦ ଓ ବୈଜ୍ଞାନିକ ଥିଲେ  । ୧୯୯୯ ଯାଏ ସେ ଭାରତୀୟ ପ୍ରାଦ୍ୟୋଗିକ ସଂସ୍ଥାନ ଦିଲ୍ଲୀରେ ରସାୟନ ବିଜ୍ଞାନରେ ଜଣେ ପ୍ରଫେସର ଥିଲେ । ରାସାୟିନିକ ବିଜ୍ଞାନରେ ତାଙ୍କର ଅବଦାନ ନିମନ୍ତେ ସେ ୨୦୦୯ ମସିହାରେ ଶାନ୍ତି ସ୍ୱରୂପ ଭଟ୍ଟନାଗର ପୁରସ୍କାରରେ ସମ୍ମାନୀତ ହୋଇଥିଲେ । ୧୯୯୯ ମସିହାରେ ତାଙ୍କୁ ବି.ଏମ. ବିର୍ଲା ସାଇନ୍ସ ଆୱାର୍ଡ଼ ପ୍ରଦାନ କରାଯାଇଥିଲା । ସେ ବେଙ୍ଗାଳୁରୁ ସ୍ଥିତ ଜବାହରଲାଲ ନେହରୁ ସେଣ୍ଟର ଫର ଆଡ଼ଭାନ୍ସଡ଼ ସାଇଣ୍ଟିଫିକ ସେଣ୍ଟରର ଫର କମ୍ପ୍ୟୁଟେସନାଲ ମ୍ୟାଟେରିଆଲ ସାଇନ୍ସର ଜଣେ ସହଯୋଗୀ ସଦସ୍ୟ ଥିଲେ ।
ଜଯପୁର ଆନ୍ତର୍ଜାତିକ ବିମାନ ବନ୍ଦର  ( : , : ) : , :   ଭାରତୀୟ ରାଜ୍ୟ ରାଜସ୍ଥାନର ରାଜଧାନୀ ଜଯପୁରଠାରେ ଏହା ଅବସ୍ଥିତ । ଏହାକୁ ୨ରୁ ୫ ମିଲିୟନ ଯାତ୍ରୀ ବାର୍ଷିକ ଯାତାୟତ କରୁଥିବା ଶ୍ରେଣୀର ବିମାନ ବନ୍ଦର ମଧ୍ୟରେ ବିଶ୍ୱର ଶ୍ରେଷ୍ଠ ବିମାନ ବନ୍ଦର ହିସାବରେ ୨୦୧୫ରେ ପୁରସ୍କୃତ କରାଯାଇଥିଲା । ଜଯପୁର ସହର.ର କେନ୍ଦ୍ରରୁ ୧୩ କିଲୋମିଟର ଦୁରବର୍ତୀ ସଙ୍ଗାନରରେ ସ୍ଥାପିତ ଏହି ବିମାନ ବନ୍ଦରକୁ ୨୦୦୫ ମସିହାରେ ଆନ୍ତର୍ଜାତିକ ବିମାନ ବନ୍ଦରର ମାନ୍ୟତା ମିଳିଥିଲା । ଏଠାରେ ଏକ ସଙ୍ଗେ ୧୪ଟି ବିମାନ ରହିପାରିବାର ବ୍ୟବସ୍ଥା ଥିବା ବେଳେ ଏହାର ଟର୍ମିନାଲରେ ଏକ ସମୟରେ ୧,୦୦୦ ଯାତ୍ରୀଙ୍କ ବ୍ୟବହାର ପାଇଁ ଯଥେଷ୍ଟ ସୁବିଧା ରହିଛି । ସ୍ଥାପତ୍ୟ ନୂତନ ଭାବେ ନିର୍ମିତ ଘରେଇ ଉଡାଣ ଟର୍ମିନାଲ ଜୁଲାଇ ୨୦୦୯ରେ ଉଦଘାତିତ ହେଇଥିଲା । . ପରି ସମସ୍ତ ଅତ୍ୟାଧୁନିକ ସୁବିଧା ସହ ଏହି ଟର୍ମିନାଲ ଏକ ସଙ୍ଗେ ୫୦୦ ଯାତ୍ରୀଙ୍କ ପାଇଁ ବ୍ୟବସ୍ଥା କରିଥାଏ । ୨୦୧୫ରେ ସମାପ୍ତ ହେଇଥିବା ପ୍ରଶସ୍ତି କରଣ ପରେ ଏଠାରେ ବଡ଼ ବିମାନ ଅବତରଣ ମଧ୍ୟ ସୁବିଧା କରା ଯାଇଛି । କାର୍ଗୋ ପରିବହନ ୨୦୧୨ ମସିହାରୁ ଏହାର ଟର୍ମିନାଲ ୧ର ପରିବର୍ତ୍ତନ କରାଯାଇ ଏହାକୁ କେବଳ କାର୍ଗୋ ନିମନ୍ତେ ବ୍ୟବହାର ଉପଯୋଗୀ କରାଗଲା । ଘଟଣାବଳି ୧୮ ଫେବୃଆରୀ ୧୦୬୯ରେ ଭାରତୀୟ ଏୟାର ଲାଇନର ଏକ ବିମାନ ଉଡାଣ ସମୟରେ ଏଠାରେ ଦୁର୍ଘଟଣା ଘଟି ଥିଲା । ତେବେ ଏଥିରେ ଥିବା ୩୦ ଜଣ ଯାତ୍ରୀ ସୁରକ୍ଷିତ ରହିଥିଲେ ।. ୯ ଅଗଷ୍ଟ ୧୯୭୧ ଭାରତୀୟ ଏୟାରଲାଇନର ବିମାନ ଉଡାଣ ବେଳେ କ୍ଷ୍ତିଗ୍ରସ୍ତ ହେଇଥିଲା । . ଜାନୁଆରୀ ୫, ୨୦୧୪ରେ ଭାରତୀୟ ବିମାନ ସେବାର ଏକ ବିମାନ ଇମ୍ଫାଲରୁ ଦିଲ୍ଲୀ ଆସୁଥିବା ବେଳେ ଘନ କୁହୁଡି ଯୋଗୁ ଦିଲ୍ଲୀରେ ଅବତରଣ କରି ନ ପାରି ଏଠାକୁ ଆସିଥିଲା । ତେବେ ଚକ ଫାଟିବାରୁ ଏହା ଦୁର୍ଘଟଣା ଗ୍ରସ୍ତ ହେଲା । ତେବେ ଏଥିରେ ଥିବା ୭୦ ଜଣ ଯାତ୍ରୀ ଓ ସମସ୍ତ କର୍ମଚାରୀ ସୁରକ୍ଷିତ ରହିଥିଲେ ।
ବର୍ଷା ଚାଟାର୍ଜୀ ଜଣେ ଭାରତୀୟ ଅଭିନେତ୍ରୀ, ଯିଏକି ହିନ୍ଦୀ କଥାଚିତ୍ର ଓ ଦୂରଦର୍ଶନ ଧାରାବାହିକରେ କାମ କରନ୍ତି । ଇସ୍କ କା ରଙ୍ଗ୍ ସଫେଦ୍, ଆପ୍ କେ ଆ ଜାନେ ସେ, କାହାନି ଘର ଘର କି, ବାରିଷ୍ଟର ବାବୁ ଆଦି ହିନ୍ଦୀ ଧାରାବାଧିକରେ ସେ ଅଭିନୟ କରିଛନ୍ତି ।
ଗ୍ରେଗୋରୀ ପାଞ୍ଜି ଅନୁସାରେ ୨୫ ଅଗଷ୍ଟ ବର୍ଷର ୨୩୭ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୩୮ତମ  । ବର୍ଷ ଶେଷ ହେବା ପାଇଁ ଆଉ ୧୨୮ ଦିନ ବାକି ଅଛି ।
ଓଡ଼ିଶା ପୋଲିସର ଏକ ସେବା । ଓଡ଼ିଶା ଅପରାଧ ରେକର୍ଡ ବ୍ୟୁରୋଦ୍ୱାରା ୩ ଅକ୍ଟୋବର ୨୦୧୫ରେ ଏକ କାର୍ଯ୍ୟକ୍ରମରେ ନବୀନ ପଟ୍ଟନାୟକଙ୍କଦ୍ୱାରା ଉନ୍ମୋଚିତ ହୋଇଥିଲା । ଏହାକୁ ସେହି ଦିନ ଇଣ୍ଟରନେଟରେ ଉପଲବ୍ଧ କରାଯାଇଥିଲା । ଇ-ଏଫଆଇଆର ଦେଇ ଜନସାଧାରଣ ନିଜର ଅଭିଯୋଗ ପୋଲିସ ଷ୍ଟେଶନ ନଯାଇ ସିଧା ଇଣ୍ଟରନେଟ ମାଧ୍ୟମରେ ପୁଲିସ ନିକଟରେ ଉପସ୍ଥାପନ କରି ସହାୟତା ପାଇବା ପ୍ରକ୍ରିୟା ସହଜ କରିପାରିବେ । ବୈଶିଷ୍ଟ୍ୟ ପୋଲିସ ସେବା ବେବସାଇଟ ପରିଦର୍ଶନ କରି ନିମ୍ନୋକ୍ତ ସୁବିଧାମାନ ହାସଲ କରି ପାରିବେ । ସିଟିଜେନ ଚାର୍ଟର ଘରୋଇ ସହାୟତା ଯାଞ୍ଚ ଅନୁରୋଧ ବରିଷ୍ଠ ନାଗରିକ ପଂଜିକରଣ ପାସପୋର୍ଟ ଯାଞ୍ଚ ଅନୁରୋଧ ବନ୍ଧୁକ ଲାଇସେନ୍ସ ଅନୁରୋଧ ପ୍ରାଇଭେଟ ସେକ୍ୟୁରିଟି ଏଜେନ୍ସୀ ଯାଞ୍ଚ ଅନୁରୋଧ କାର୍ଯ୍ୟକ୍ରମ ଆୟୋଜନ ଅନୁରୋଧ ବିଦେଶୀ ନାଗରିକ ପଂଜିକରଣ ଅନୁରୋଧ ସି ଫର୍ମ ଅନୁରୋଧ ଅଭିଯୋଗ ଦାଖଲ, ଅଭିଯୋଗ ନକଲ ପ୍ରାପ୍ତି, ଧାରଣା କିମ୍ବା ଆନ୍ଦୋଳନ ପଂଜିକରଣ ଅନୁମତି, ଚରିତ୍ର ପ୍ରମାଣପତ୍ର ଅନୁରୋଧ, ଶୋଭାଯାତ୍ରା ଲାଇସେନ୍ସ, ଭଡ଼ାଟିଆଙ୍କ ଯାଞ୍ଚ, କର୍ମଚାରୀଙ୍କ ଯାଞ୍ଚ, ହଜିଲା ଜିନିଷ ସନ୍ଧାନ ଅନୁରୋଧ, ହଜିଯାଇଥିବା ଲୋକଙ୍କୁ ସନ୍ଧାନ ଅନୁରୋଧ ତଥ୍ୟ ବଣ୍ଟନ ଏବଂ ଏ ସମସ୍ତ ପାଇଁ ସ୍ଥିତି ଅନୁସନ୍ଧାନ ଆଦି କରିପାରିବେ । ଏହି ପ୍ରୋଜେକ୍ଟ ଅଧିନରେ ୫୮୧ଟି ପୋଲିସ ଥାନା, ୩୭ ପୋଲିସ ନିୟନ୍ତ୍ରଣ କକ୍ଷ, ୧୦୯ ଏସଡିପିଓ, ଡିଏସେଆରପି, ଏସିପି, ପୋଲିସ କମିସନରେଟ ମୁଖ୍ୟାଳୟ, ୩୬ ପୋଲିସ ଜିଲ୍ଲା ମୁଖ୍ୟାଳୟ, ଅନୁସନ୍ଧାନ କେନ୍ଦ୍ର ନିର୍ଦ୍ଦେଶକ, ଆଇଜି ଅପରେସନ, ସ୍ୱତନ୍ତ୍ର ଆର୍ମ ପୋଲିସ, ଆର୍ଥିକ ଅପରାଧ ଶାଖା, ସ୍ୱତନ୍ତ୍ର ଟାସ୍କ ଫୋର୍ସ, ଅପରାଧ ତଦନ୍ତ ଶାଖା, ରାଜ୍ୟ ଫୋରେନସିକ ବିଜ୍ଞାନାଗାର ଏବଂ କମ୍ପ୍ୟୁଟର ପ୍ରଶିକ୍ଷଣ କେନ୍ଦ୍ର ଏବଂ ବିଜୁ ପଟ୍ଟନାୟକ ପୋଲିସ ପ୍ରଶିକ୍ଷଣ କେନ୍ଦ୍ର, ଅରଗୁଳ ପୋଲିସ ପ୍ରଶିକ୍ଷଣ ମହାବିଦ୍ୟାଳୟ, ସିକ୍ସ ବାଟାଲିଅନ ସମେତ ୪୪ ଜିଲ୍ଲା ପ୍ରଶିକ୍ଷଣ କେନ୍ଦ୍ର ଅନ୍ତର୍ଭୁକ୍ତ ଅଟେ ।
ଅନ୍ତରାଷ୍ଟ୍ରୀୟ ଶିଶୁ ଶାନ୍ତି ପୁରସ୍କାର, ଶିଶୁମାନଙ୍କର ସୁରକ୍ଷା, ଅଧିକାର ଏବଂ ବିଭିନ୍ନ ଉନ୍ନୟନ ମୂଳକ କାର୍ଯ୍ୟ କରିଥିବା ଶିଶୁମାନଙ୍କୁ ଦିଆଯାଏ । ଏହା ବାର୍ଷିକ ଭାବେ ଆୟୋଜନ କରାଯାଏ । ପ୍ରଥମ କରି ଏହା ନୋବେଲ ପୁରସ୍କାର ଦେବା ଅବସରରେ ଆରମ୍ଭ କରାଯାଇଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୩୦ ନଭେମ୍ବର ବର୍ଷର ୩୩୪ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୩୫ତମ  । ବର୍ଷ ଶେଷ ହେବା ପାଇଁ ଆଉ ୩୧ ଦିନ ବାକି ଅଛି ।
ଅମରୀଶ ଲାଲ ପୁରୀ  ୨୨ ଜୁନ ୧୯୩୨   ୧୨ ଜାନୁଆରୀ ୨୦୦୫  ଜଣେ ଅଭିନେତା ଥିଲେ । ସେ ହିନ୍ଦୀ କଥାଚିତ୍ର ଚରିତ୍ର ଅଭିନେତା ମଦନ ପୁରୀଙ୍କ ସାନ ଭାଇ । ନିଜେ ଅମରିଷ ପୁରୀ ଜଣେ ପୋଖତ ଅଭିନେତା ହେବା ସହ ଇଂରାଜୀ ଭାଷାର ଚଳଚ୍ଚିତ୍ରରେ ମଧ୍ୟ ଅଭିନୟ କରିଥିଲେ । ତାଙ୍କର ସବୁପ୍ରକାର ଭୂମିକାରେ ଅଭିନୟ କରିବାର ଦକ୍ଷତା ଥିଲେ ମଧ୍ୟ ମୁଖ୍ୟତ ସେ ଖଳନାୟକର ଭୂମିକାରେ ଉତ୍କର୍ଷ ଲାଭ କରିଥିଲେ । ଦର୍ଶକମାନେ ତାଙ୍କର ଖଳନାୟକ ଭୂମିକାକୁ ଖୁବ ପସନ୍ଦ କରୁଥିଲେ । ଷ୍ଟିଭେନ ସ୍ପିଲବର୍ଗଙ୍କ  'ଇଣ୍ଡିଆନା ଜୋନ୍ସ ଆଣ୍ଡ ଟେମ୍ପଲ ଓଫ ଡୁମ'    ନାମକ ହଲିଉଡ ଚିତ୍ରରେ ସେ ଭାରତୀୟ ଖଳନାୟକ  'ମେଳାରାମ'  ଭୂମିକାରେ ଲଣ୍ଡା ମସ୍ତକରେ ଅଭିନୟ କରି ବହୁଳ ପ୍ରସିଦ୍ଧି ଲାଭ କରିବା ପରେ ସେ ସେହି ଲଣ୍ଡା ମସ୍ତକ ଥାଇ ଅନେକ ହିନ୍ଦୀ ସିନେମାରେ ଖଳ ନାୟକର ଭୂମିକା ପାଇଲେ । ତେବେ ଅମରିଶ ଅନେକ ଚିତ୍ରରେ ଚରିତ୍ର ଅଭିନେତା ଭାବରେ ବିଭିନ୍ନ ଚରିତ୍ରରେ ଅଭିନୟ କରିଥିଲେ । ଅଭିନୟ କାର୍ଯ୍ୟକାଳ ତାଙ୍କ ସମୟର ସବୁଠୁ ବଡ଼ ଫିଲ୍ମମାନଙ୍କୁ ଅମରିଷ ପୁରୀ ତାଙ୍କର ଭୂମିକା ସବୁ ଅଭିନୟ କରିଥିଲେ । ତାଙ୍କର ଉଲ୍ଲେଖନୀୟ ଭୂମିକା ମଧ୍ୟରେ  'ଦିଲ ବାଲେ ଦୁଲହନିୟା ଲେ ଯାଏଙ୍ଗେ '  ଚିତ୍ରରେ  'ବାବୁଜୀ'  ଚରିତ୍ର ,  'ମିଷ୍ଟର ଇଣ୍ଡିଆ '  ଫିଲ୍ମରେ  'ମୋଗାମ୍ବୋ'  ଚରିତ୍ର ଖୁବ ପ୍ରଭାବଶାଳୀ ଥିଲା । ଅମରିଷଙ୍କ ଡାଇଲଗ  'ମୋଗାମ୍ବୋ ଖୁସ ହୁଆ'  ଏତେ ପ୍ରସିଦ୍ଧ ହେଇଥିଲା ଯେ ତାହା ବହୁ ବର୍ଷ ଧରି ବିଭିନ୍ନ ଶୋ , ଟିଭି ଆଦିରେ ପ୍ରଚାରିତ ହାଉଥିଲା .। ବ୍ୟକ୍ତିଗତ ଜୀବନ ଅବିଭାଜିତ ଭାରତର ପଞ୍ଜାବର ଲାହୋରରେଠାରେ ଜନ୍ମ ଗ୍ରହଣ କରିଥିବା ଅମରିଷଙ୍କ ଜନ୍ମ ୨୨ ଜୁନ ୧୯୩୨ରେ ହେଇଥିଲା । ସ୍ୱାଧୀନତା ପରେ ତାଙ୍କ ପିତା ଲାଲା ନିହାଲ ସିଂହ ଭରତକୁ ସପରିବାର ଆସି ହିମାଚଳ ପ୍ରଦେଶରେ ବସ ବାସ କରି ରହିଲେ । ଅମରିଷ ସେଠାରେ ଡିଗ୍ରୀ ଯାଏ ଅଧ୍ୟୟନ କଳା ପରେ ମୁମ୍ବାଇ ଆସି ଫିଲ୍ମ ଜଗତରେ ପ୍ରବେଶ ପାଇଁ ସ୍କ୍ରିନ ଟେଷ୍ଟ ଦେଇ ବିଫଳ ହେଇଥିଲେ । ପରେ ଇନସ୍ୟୁରାନ୍ତ୍ସ ଅଫିସରେ କାମ କଲେ । ସେଇ ସମୟରେ ସେ ପୃଥିବୀ ଥିଏଟରରେ ମଞ୍ଚ ଅଭିନୟ କରି ପାରଦର୍ଶିତା ହାସଲ କଳା ପରେ ୧୯୬୭ରେ ଫିଲ୍ମ ଜଗତକୁ ଆସିଲେ । ଅମରିଶଙ୍କ ବଡ଼ ଭାଇ ମଦନ ପୁରୀ ପ୍ରଥମେ ହିନ୍ଦୀ ସିନେମା ଜଗତରେ ପ୍ରବେଶ କରିଥିଲେ । ଅମରିଶ ପୁରୀଙ୍କ ଦେହାନ୍ତ ଜାନୁୟାରୀ ୪, ୨୦୦୫ରେ ଘଟିଥିଲା । ତାଙ୍କର ପୁତ୍ର ରାଜୀବ ପୁରୀ ଓ ଝିଅ ନମ୍ରତା ପୁରୀ ବର୍ତ୍ତମାନ ଅଛନ୍ତି । ଫିଲ୍ମ ଅଭିନୟ ଅମରିଷ 1967ରୁ ୨୦୦୫ ମଧ୍ୟରେ ପ୍ରାୟ ୪୦୦ ଫିଲ୍ମରେ ଅଭିନୟ କରିଥିଲେ । ସେ ଅଧିକାଂଶ ଫିଲ୍ମରେ ଖଳନାୟକର ଭୂମିକା କରି ଫିଲ୍ମ ଜଗତର ଏକ ଶ୍ରେଷ୍ଠ ଖଳନାୟକ ଭାବରେ ପରିଚିତ ହେଲେ । ଅମରିଷ ହିନ୍ଦୀ ବ୍ୟତୀତ କନ୍ନଡ, ତାମିଲ, ମରାଠି , ଆଦି ଭାଷାରେ ମଧ୍ୟ ଅଭିନୟ କରୁଥିଲେ । ପ୍ରଥମେ ଛୋଟ ଭୂମିକାରେ ଅଭିନୟ କରୁଥିବା ଅମରିଶଙ୍କ ପ୍ରତିଭା ବହୁ ବିଳମ୍ବରେ ଦୃଷ୍ଟିଗୋଚର ହେଇଥିଲା ।   ହମ ପାଞ୍ଚ   ଫିଲ୍ମରେ ମୁଖ୍ୟ ଖଳନାୟକ ଭୂମିକା ପାଇଲା ପରେ ସେ ଆଉ ପଛକୁ ଫେରି ନ ଥିଲେ । ପୁରସ୍କାର ସମୂହ ଦେଶ ବିଦେଶରୁ ସେ ଅନେକ ପୁରସ୍କାର ପାଇଥିଲେ । ତାହା ମଧ୍ୟରୁ ଫିଲ୍ମ ଫେୟାର ପୁରସ୍କାର, ସିଡନୀ ଅନ୍ତର୍ଜାତିକ ଫିଲ୍ମ ପୁରସ୍କାର, ସିଙ୍ଗାପୁର ଅନ୍ତର୍ଜାତିକ ଫିଲ୍ମ ପୁରସ୍କାର ଅନ୍ତର୍ଭୁକ୍ତ । ସେ ଉଭୟ ଖଳନାୟକ ଓ ଚରିତ୍ର ଅଭିନୟ ଭୂମିକା ପାଇଁ ପୁରସ୍କାର ଜିତିବା ଉଲ୍ଲେଖନୀୟ । ବ୍ୟକ୍ତିଗତ ଜୀବନ ଅମରିଷ ପୁରୀ ଏହି ଲେଖାଟି ଏବେ ଭାଷାରେ ଅଛି ।
ମୁସାବାନି ଏକ ଭାରତୀୟ ଜନଗଣନା ସହର   ଅଟେ । ଏହା ଝାଡ଼ଖଣ୍ଡର ପୁର୍ବି ସିଙ୍ଘ୍‌‌ଭୁମ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମୁସାବାନି ସହରର ମୋଟ ଜନସଂଖ୍ୟା ୩୩୮୯୨ ଅଟେ । ସେଥି ମଧ୍ୟରୁ ୫୨.୨୦% ଜଣ ପରୁଷ ହୋଇଥିବା ବେଳେ ୪୭.୮୦% ଜଣ ନାରୀ ଅଟନ୍ତି । ମୁସାବାନିର ସାକ୍ଷରତା ହାର ୬୭.୧୬% ଅଟେ । ଏହା ଜାତୀୟ ହାରଠାରୁ ୨.୩୨% ପ୍ରତିଶତ କମ ଅଟେ । ସେଥିରୁ ୩୯.୪୯% ପ୍ରତିଶତ ପୁରୁଷ ଓ ୨୭.୬୭% ନାରୀ ଅଟନ୍ତି । ୧୧.୯୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଓଡ଼ିଆ, ହିନ୍ଦୀ ମୁସାବାନିର ସରକାରୀ ଭାଷା ଅଟେ ।
ମେସୋଥେଲିଓମା ଏକ ପ୍ରକାର କର୍କଟ ରୋଗ ଯାହା ଦେହ ଭିତରେ ଥିବା ଅନେକ ଅଙ୍ଗମାନଙ୍କୁ ଘୋଡ଼େଇ ରଖୁଥିବା ପତଳା ଆସ୍ତରଣ, ମେସୋଥେଲିମରୁ ଜାତ ହୁଏ । ଛାତି ଓ ଫୁସଫୁସର ଆସ୍ତରଣରୁ ଅଧିକାଂଶ ମେସୋଥେଲିଓମା ବାହାରେ । ଅଳ୍ପ ସାଧାରଣ ଭାବରେ ଉଦର ଅଭ୍ୟନ୍ତର ଆସ୍ତରଣରୁ, କ୍ୱଚିତ୍ ହୃତ୍‌ପିଣ୍ଡର ଖୋଳରୁ, ଓ ଟେସ୍ଟିସ୍‌ରୁ ଏହା ବାହାରେ । ଏହି ରୋଗର ଚିହ୍ନ ଓ ଲକ୍ଷଣ:- ପ୍ଲୁରା ଭିତରେ ତରଳ ପଦାର୍ଥ ଜମିଯିବାରୁ ଛୋଟ ଶ୍ୱାସକ୍ରିୟା, ସ୍ଫୀତ ଉଦର, ଛାତି କାନ୍ଥ ଯନ୍ତ୍ରଣା, କାଶ, ଥକ୍କାଣ ଓ ଓଜନ ହ୍ରାସ । ଏହି ଲକ୍ଷଣ ସମୂହ ଧୀରେ ଧୀରେ ଆସେ । ମେସୋଥେଲିଓମା ରୋଗୀଙ୍କ ମଧ୍ୟରୁ ୮୦% ଲୋକ ଆଜବେସ୍ଟସ ସଂସ୍ପର୍ଶରେ ଆସିଥାଆନ୍ତି । ଅଧିକ ସଂସ୍ପର୍ଶରେ ଆସିଲେ ଅଧିକ ସଙ୍କଟରେ ପଡ଼ନ୍ତି । ସନ ୨୦୧୩ ସୁଦ୍ଧା ୧୨୫ ନିୟୁର ଲୋକ ନିଜ ଧନ୍ଦାରେ ଆଜବେସ୍ଟସ ସଂସ୍ପର୍ଶରେ ଆସିଛନ୍ତି । ଆଜବେସ୍ଟସ ଖଣିରେ କାମ କରୁଥିବା ଲୋକ, ଆଜବେସ୍ଟସରୁ ପ୍ରସ୍ତୁତ କରୁଥିବା ଲୋକ, ଆଜବେସ୍ଟସ ପ୍ରସ୍ତୁତ ଜିନିଷ ସଂସ୍ପର୍ଶ, ଆଜବେସ୍ଟସ ମୂଲିଆଙ୍କ ସ‌ହିତ ରହୁଥିଲେ ବା ଆଜବେସ୍ଟସ ଥିବା ବିଲ୍‌ଡିଙ୍ଗରେ କାମ କରୁଥିଲେ ଏହି ରୋଗ ସଙ୍କଟ ଅନେକ ଅଧିକ ହୁଏ । ଅଧିକାଂଶ କ୍ଷେତ୍ରରେ ଏହି ରୋଗ ହେବାକୁ ପ୍ରାୟ ୪୦ ବର୍ଷ ଲାଗିଯାଏ । ଆଜବେସ୍ଟସ ଶ୍ରମିକର ଲୁଗା ଧୋଇଲେ ମଧ୍ୟ ରୋଗ ସଙ୍କଟ ଅଛି । ଅନ୍ୟାନ୍ୟ ସଙ୍କଟ କାରକ ଅବସ୍ଥାମାନଙ୍କ ନାମ ଯଥାକ୍ରମେ ଜେନେଟିକ୍, ସିମିଆନ ଭୁତାଣୂ ୪୦ର ସଂକ୍ରମଣ । ଛାତି ଏକ୍ସ-ରେ ଓ ସିଟି ସ୍କାନ ଦେଖି ରୋଗ ସନ୍ଦେହ କରାଯାଏ ଓ କର୍କଟରୁ ବାହାରୁଥିବା ତରଳ ପଦାର୍ଥର ସାଇଟୋଲୋଜି କିମ୍ବା ତନ୍ତୁ ବାୟୋପ୍ସି କରି ରୋଗ ନିଧାର୍ଯ୍ୟ କରାଯାଏ । ଆଜବେସ୍ଟସ ସଂସ୍ପର୍ଶରେ ନ ଆସିବା ହିଁ ଏହାର ପ୍ରତିଷେଧ । ଅପରେଶନ, ରାଡିଏସନ୍ ଥେରାପି ଓ କେମୋଥେରାପି ସାହାଯ୍ୟରେ ଏହାର ଚିକିତ୍ସା କରାଯାଏ ।ପ୍ଲୁରୋଡେସିସ୍ ନାମକ ଏକ ପ୍ରକ୍ରିୟା ସାହାଯ୍ୟରେ ପ୍ଲୁରାର ଦୁଇ ପ୍ରସ୍ତକୁ ଟାଲ୍କ ଭଳି ପଦାର୍ଥଦ୍ୱାରା ଯୋଡ଼ି ଦିଆଯିବା ଫଳରେ ଫୁସଫୁସ ଚାରିଆଡ଼େ ତରଳ ପଦାର୍ଥ ଜମିପାରେ ନାହିଁ । କେମୋଥେରାପି ପଦ୍ଧତିରେ ସିସ୍‌ପ୍ଲାଟିନ୍ ଓ ପେମେଟ୍ରେକ୍ସଡ୍ ଦିଆଯାଏ । ଯୁକ୍ତରାଷ୍ଟ୍ର ଆମେରିକାରେ ଏହି ରୋଗ ନିର୍ଣ୍ଣୟ ହେବା ପରେ ରୋଗୀଙ୍କ ବଞ୍ଚିବା ହାର ୮% ଅଛି । ସନ ୨୦୧୩ରେ ମେସୋଥେଲିଓମା ରୋଗରେ ୫୦,୦୦୦ ଲୋକ ପୀଡ଼ିତ ହୋଇ ୩୪,୦୦୦ ଲୋକ ମୃତ୍ୟୁ ମୁଖରେ ପତିତ ହୋଇଥିଲେ । ପୃଥିବୀର ବିଭିନ୍ନ ସ୍ଥାନରେ ଏହି ରୋଗ ହାର ଭିନ୍ନ ଭିନ୍ନ ହୋଇଥାଏ । ଅଷ୍ଟ୍ରେଲିଆ ଓ ଗ୍ରେଟ ବ୍ରିଟେନରେ ଏହି ହାର ଅଧିକ ହୋଇଥିବା ବେଳେ ଜାପାନରେ କମ୍ ଥାଏ । ଯୁକ୍ତରାଷ୍ଟ୍ର ଆମେରିକାରେ ବର୍ଷକୁ ପ୍ରାୟ ୩,୦୦୦ ଲୋକ ଏହି ରୋଗରେ ଆକ୍ରାନ୍ତ ହୁଅନ୍ତି । ମହିଳାଙ୍କ ଅପେକ୍ଷା ପୁରୁଷଙ୍କଠାରେ ଏହି ରୋଗ ଅଧିକ ହୁଏ । ସନ ୧୯୫୦ ପରଠାରୁ ଏହି ରୋଗ ହାର ବଢ଼ିଚାଲିଛି । ସ୍ୱାଭାବିକ ଭାବରେ ଏହି ରୋଗ ୬୫ ବର୍ଷ ବୟସ ପରେ ଆରମ୍ଭ ହୁଏ ଓ ୭୦ବର୍ଷ ପାଖାପାଖି ମୃତ୍ୟୁ ହୁଏ । ଆଜବେଶ୍ଟସ୍‌ର ବ୍ୟବସାୟୀକ ବ୍ୟବ‌ହାର ପୂର୍ବରୁ ଏହି ରୋଗ କ୍ୱଚିତ୍ ହେଉଥିଲା ।
ସମ୍ବଲପୁର ବିଶ୍ୱବିଦ୍ୟାଳୟ ଓଡ଼ିଶାର ତୃତୀୟ ପୁରାତନ ବିଶ୍ୱବିଦ୍ୟାଳୟ ଯାହା ବ୍ରହ୍ମପୁର ବିଶ୍ୱବିଦ୍ୟାଳୟ ସ୍ଥାପନ ହବାର ଦୁଇ ଦିନ ପରେ ୧୯୬୩ ମସିହା, ଜାନୁୟାରୀ ୪ ତାରିଖ ଦିନ ସ୍ଥାପନା କରା ଯାଇଥିଲା। ପଶ୍ଚିମ ଓଡ଼ିଶାର ଉଚ୍ଚତର ଶିକ୍ଷାର ବିକାଶ କ୍ଷେତ୍ରରେ ଏହା ଏକ ବହୁତ ବଡ଼ ପଦକ୍ଷେପ ଥିଲା। ଜ୍ୟୋତିବିହାର ଭାବେ ପରିଚିତ ଏହାର ପରିସର ସମ୍ବଲପୁର ସହରଠାରୁ ୧୫ କି.ମି. ଦୂର ବୁର୍ଲାଠାରେ ଅବସ୍ଥିତ।
ଆଗରୁ ଏକ ଭାଷାକୁ ଅନୁଦିତ ହୋଇଥିବା ଏକ ଦେଶ ବା ଅଞ୍ଚଳର  ଲାଟିନ ଲୋକସ ଏବଂ ଇଂରାଜୀ ଲୋକାଲ;  "ଏକ ଘଟଣା ଘଟୁଥିବା ସ୍ଥାନ କିମ୍ବା ଆଗରୁ ସୂଚିତ ସ୍ଥାନ  କୌଣସି ବସ୍ତୁକୁ ଗ୍ରହଣ କରିବାକୁ ଭାଷା ଲୋକାଲାଇଜେସନ କୁହାଯାଏ । ବିଭିନ୍ନ ନିର୍ଦ୍ଦିଷ୍ଟ ବଜାରରେ ଥିବା ତଫାତ ନିମନ୍ତେ ଥିବା ଏକ ବିଶାଳ ବ୍ୟବସ୍ଥା ଇଣ୍ଟରନ୍ୟାସନାଲାଇଜେସନ ଏବଂ ଲୋକାଲାଇଜେସନର ବସ୍ତୁ/ଉତ୍ପାଦ ଅନୁବାଦ ଓ ଚଳଣିଗତ ଗ୍ରହଣ  (ବିଭିନ୍ନ ଦେଶ, ଅଞ୍ଚଳ ଓ ଦଳ) ସକାଶେ ଏହା ଦ୍ୱିତୀୟ ସୋପାନ  । ଭାଷା ଲୋକାଲାଇଜେସନ ଅନୁବାଦ କାମରୁ ଭିନ୍ନ କାରଣ ସ୍ଥାନୀୟ ଆବଶ୍ୟକତା ନିମନ୍ତେ ଉପଯୁକ୍ତ ହେବା ପାଇଁ ଏହା ଅନୁବାଦ ହେବାକୁ ଥିବା ଚଳଣିର ପୁଙ୍ଖାନୁପୁଙ୍ଖ ପଠନ କରିବାକୁ ପଡ଼ିଥାଏ । ଲୋକାଲାଇଜେସନ ନିଉମେରୋନିମ 10  ଲେଖିବା ପ୍ରଣାଳୀ  ", ତା 'ପରେ ଦଶଟି ସଂଖ୍ୟା, ଏବଂ ଶେଷରେ  " " ଦ୍ୱାରା ସୂଚିତ । ସଫ୍ଟଓଏର, ଭିଡ଼ିଓଗେମ ଏବଂ ୱେବସାଇଟ ତଥା ଅଡ଼ିଓ/ଭଏସଓଭର, ଭିଡ଼ିଓ ଏବଂ ଅନ୍ୟାନ୍ୟ ମଲ୍ଟିମିଡ଼ିଆ ବିଷୟବସ୍ତୁ, ଏବଂ କମ ପରିମାଣରେ ଅନ୍ୟ କୌଣସି ଲିଖିତ ଅନୁବାଦ  (ଯେଉଁଥିରେ ଚଳଣିଗତ ଗ୍ରହଣ ପ୍ରକ୍ରିୟାମାନ ଯୋଡ଼ା) ସକାଶେ ଚଳଣିଗତ ଗ୍ରହଣ ଓ ଅନୁବାଦ ନିମନ୍ତେ ଲୋକାଲାଇଜେସନ ପ୍ରକ୍ରିୟା ସମନ୍ଧିତ  ।
ଭାରତର ଡୋମିନିୟନ କିମ୍ବା ସଂଘ ଏକ ସ୍ୱତନ୍ତ୍ର ରାଜ୍ୟ ଥିଲା ଯାହା 15 ଅଗଷ୍ଟ 1947 ଏବଂ 26 ଜାନୁଆରୀ 1950 ମସିହାର ଅସ୍ତିତ୍ୱରେ ଥିଲା । ଏହା 26 ଜାନୁଆରୀ 1950 ମସିହାରେ ଭାରତର ସମ୍ବିଧାନର ପ୍ରବର୍ତ୍ତନଦ୍ୱାରା ଗଣରାଜ୍ୟର ଭାରତରେ ବଦଳି ଯାଇଥିଲା ।  " ଜର୍ଜ "  ଭାରତୀୟ ଶାସକମାନଙ୍କ ସୂଚୀ  (ରାଜା) ଥିଲେ ଏବଂ ଭାରତର ଗଭର୍ଣ୍ଣଲ-ଜେନେରାଲଦ୍ୱାରା ଏହାର ପ୍ରତିନିଧିତ୍ୱ କରାଯାଇଥିଲା  । ଗଭର୍ଣ୍ଣଲ ଜେନେରାଲଙ୍କୁ ବାଈସରାୟ ନାମିତ କରାଗଲା ନାହିଁ । ଡୋମିନିୟନ କାଳ ଅନୁସାରେ ଭାରତରେ ଦୁଇ ରାଜ୍ୟପାଳ-ଜେନେରାଲର ପଦ ସମ୍ଭାଳି ଥିଲେ । ବାଈସରାୟର କାର୍ଯ୍ୟକାଳ ପରେ  "ଭାରତୀୟ ସ୍ୱତନ୍ତ୍ରତା ଅଧିନିୟମ 1947 " ରେ ସମାପ୍ତ କରିଦିଆଯାଇଥିଲା ।  "ଲୁଈ ମାଉଣ୍ଟବେଟେନ, ବର୍ମାର ପ୍ରଥମ ଅର୍ଲ ମାଉଣ୍ଟବେଟେନ, ବର୍ମାର ମାଉଣ୍ଟବେଟେନ  ୧୯୪୭-୪୮ " ଏବଂ " ଶ୍ରୀ ରାଜ ଗୋପାଳଚାରୀ ଚକ୍ରବର୍ତ୍ତୀ  ୧୯୪୮-୫୦ ", ଜବାହରଲାଲ ନେହେରୁ ଏହି ଅବଧିଦ୍ୱାରା ଭାରତର ପ୍ରଧାନମନ୍ତ୍ରୀ ପଦର ଆୟୋଜନ କରିଥିଲେ ।
ହରିହର ପଟେଲ  (୨୦ ସେପ୍ଟେମ୍ବର ୧୯୨୪ - ୧୬ ଡିସେମ୍ବର ୧୯୯୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ରାଜ୍ୟ ସଭାର ସାଂସଦ ଭାବରେ ଥରେ ଏବଂ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୬୧ ଓ ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୁନ୍ଦରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ହରିହର ପଟେଲ ୧୯୨୪ ମସିହାର ସେପ୍ଟେମ୍ବର ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦାଶରଥୀ ପଟେଲ ଓ ପତ୍ନୀଙ୍କ ନାମ କ୍ଷୀରୋଦ କୁମାରୀ ପଟେଲ । ରାଜନୈତିକ ଜୀବନ ହରିହର ପଟେଲ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ପୂର୍ବରୁ ସେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଭାରତୀୟ ସଂସଦର ଉପର ସଦନ ରାଜ୍ୟ ସଭାର ସାଂସଦ ଭାବରେ ୧୯୫୮ ମସିହାରୁ ୧୯୬୧ ମସିହା ପର୍ଯ୍ୟନ୍ତ କାର୍ଯ୍ୟ କରିଥିଲ । ପରେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ସେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ହରିହର ପଟେଲ ୧୯୯୧ ମସିହାର ଡିସେମ୍ବର ୧୬ ତାରିଖରେ ୬୭ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ସନତ ମିଶ୍ର (୧୯୬୨-୨୦୦୬) ଜଣେ ଭାରତୀୟ ବ୍ୟାଡ଼ମିଣ୍ଟନ ଖେଳାଳୀ ଥିଲେ  । ସେ ପୁରୁଷ ଡବଲସ ଓ ମିକ୍ଶଡ଼ ଡବଲସରେ ଅନେକଥର ଜାତୀୟ ଚାମ୍ପିୟନ ହୋଇଥିଲେ । ସନତ ଓ ଲିରୟ-ଡିସାଙ୍କ ଯୋଡି ଏକଦା ଭାରତର ଏକ ନଂ ସିଡ଼ପ୍ରାପ୍ତ ଯୋଡି ଥିଲେ । ଖେଳ ଜୀବନ ସନତ ଉଭୟ କ୍ରିକେଟ ଓ ବ୍ୟାଡ଼ମିଣ୍ଟନ ଖେଳୁଥିଲେ । କ୍ରିକେଟରେ ବିଶ୍ୱବିଦ୍ୟାଳୟ ସ୍ଥରରେ ଖେଳିଥିଲେ । ୧୯୭୪ରେ ସେ ଜୁନିୟର ସ୍ଥରରେ ବ୍ୟାଡ଼ମିଣ୍ଟନ ଖେଳ ଆରମ୍ଭ କରି ନିଜର ୧୮ବର୍ଷ ଖେଳ ଜୀବନରେ ଅନେକ ଜାତୀୟ ଓ ଆନ୍ତର୍ଜାତୀୟ ସ୍ଥରରେ ଅନେକ ଚାମ୍ପିୟନସିପ ଜିତି ପାରିଥିଲେ । ତାଙ୍କ ଖେଳ ଜୀବନରେ କିଛି ପ୍ରମୁଖ ଘଟଣା : ଆନ୍ତର୍ଜାତୀୟ ୧୯୮୬ ଏସୀୟ କ୍ରୀଡ଼ାରେ  (ସିୟୋଲ) ପୁରୁଷ ଡବଲସରେ କାଂସ୍ୟ ପଦକ ଦକ୍ଷୀଣ-ଏସିଆ ଖେଳରେ  (ସାଫ) ପୁରୁଷ ଡବଲସରେ ସ୍ୱର୍ଣ୍ଣ ପଦକ ୧୯୮୦ ଅଲ ଇଂଲଣ୍ଡ ବ୍ୟାଡ଼ମିଣ୍ଟନ ଚାମ୍ପିୟନସିପରେ ଅଂଶ ଗ୍ରହଣ ଫ୍ରେଞ୍ଚ ଓପନ ଫାଇନଲ ଡବଲସରେ ଲିରୟ-ଡିସାଙ୍କ ସହ ୧୯୮୪ରେ ଥମାସ କପରେ ଗୋଷ୍ଠୀ ବ୍ୟାଡ଼ମିଣ୍ଟନ ଚାମ୍ପିୟନସିପରେ ପ୍ରକାଶ ପାଦୁକନଙ୍କ ସହିତ ଅଂଶଗ୍ରହଣ ଜାତୀୟ ଜାତୀୟ ସିନିୟର ବ୍ୟାଡ଼ମିଣ୍ଟନ ମିକ୍ସଡ଼-ଡବଲସ ଚାମ୍ପିୟନସିପ ସ୍ୱର୍ଣ୍ଣ ପଦକ ମଧୁମିତା ବିଷ୍ଟଙ୍କ ସହିତ (୧୯୮୧,୧୯୮୬,୧୯୮୭,୧୯୮୮) ଜାତୀୟ ସିନିୟର ବ୍ୟାଡ଼ମିଣ୍ଟନ ଡବଲସ ଚାମ୍ପିୟନସିପ ସ୍ୱର୍ଣ୍ଣ ପଦକ ଲିରୟ-ଡିସାଙ୍କ ସହିତ (୧୯୮୩,୧୯୮୪,୧୯୮୬) ଜାତୀୟ ସିନିୟର ବ୍ୟାଡ଼ମିଣ୍ଟନ ଡବଲସ ଚାମ୍ପିୟନସିପ ରୌପ୍ୟ ପଦକ ଲିରୟ-ଡିସାଙ୍କ ସହିତ (୧୯୮୫,୧୯୮୭) ଜାତୀୟ ସିନିୟର ବ୍ୟାଡ଼ମିଣ୍ଟନ ସିଙ୍ଗଲ ଚାମ୍ପିୟନସିପ ରୌପ୍ୟ ପଦକ ସୟଦ ମୋଦୀଙ୍କଠାରୁ ୯-୧୫, ୮-୧୫ ସ୍କୋରରେ ପରାସ୍ତ (୧୯୮୩) ଅନ୍ୟ ପୁରସ୍କାର ବିଜୁ ପଟ୍ଟନାୟକ ପୁରସ୍କାର, ୨୦୦୪  (ଖେଳ ପ୍ରତି ଜୀବନବ୍ୟାପୀ ଅବଦାନ ପାଇଁ) ବ୍ୟକ୍ତିଗତ ଜୀବନ ସନତ ୧୯୬୨ ମସିହାରେ କଟକଠାରେ ଜନ୍ମଗ୍ରହଣ କରିଥିଲେ  । ତାଙ୍କ ପିତାଙ୍କ ନାମ ଥିଲା କାଳୀ ପ୍ରସନ୍ନ ମିଶ୍ର । ସେମାନେ କଟକର ତୁଳସୀପୁର ଅଞ୍ଚଳରେ ରହୁଥିଲେ । ସେ ରେଭେନ୍ସା ମହାବିଦ୍ୟାଳୟ ଓ ଉତ୍କଳ ବିଶ୍ୱବିଦ୍ୟାଳୟରୁ ଶିକ୍ଷାଲାଭ କରିଥିଲେ । ପୂର୍ବତଟ ରେଳବିଭାଗରେ ସେ ଚାକିରୀ କରିଥିଲେ । ଚାକିରୀ ସମୟରେ ସେ ଭୁବନେଶ୍ୱରର ବିଜେବି ନଗରରେ ରହୁଥିଲେ । ସେ ବିବାହିତ ଥିଲେ ଓ ତାଙ୍କର ଗୋଟିଏ ଝିଅ ଅଛି । ୨୦୦୬ ମସିହା ଜୁନ ୧୭ତାରିଖରେ ଭୁବନେଶ୍ୱର ବିଜେବିନଗରସ୍ଥିତ ଘର ଗାଧୁଆଘରେ ପଡିଯିବାରୁ ୪୪ ବର୍ଷ ବୟସରେ ତାଙ୍କର ପରଲୋକ ଘଟିଥିଲା ।
ପୁଷ୍କର  ସଂସ୍କୃତ:       ମହାଭାରତରେ ବର୍ଣ୍ଣନା କରାଯାଇଥିବା ନିଶାଦର ରାଜା ନଳଙ୍କର ସାନ ଭାଇ । ଅସୁର କାଳୀଙ୍କ ସହିତ ମିଶି ସେ ଷଡ଼ଯନ୍ତ୍ର କରି ନଳଙ୍କୁ ପରାସ୍ତ କରି ତାଙ୍କୁ ରାଜ୍ୟ ଓ ଧନସମ୍ପତ୍ତିରୁ ବାସନ୍ଦ କରିଥିଲେ । ପରେ ନଳ ତାଙ୍କୁ ପରାସ୍ତ କରି ରାଜା ଭାବନକୁ ଫେଇଥିଲେ ଏବଂ ରାଜା ହୋଇଥିଲେ । ନଳ ତାଙ୍କ ଭାଇଙ୍କୁ ତାଙ୍କ ଷଡ଼ଯନ୍ତ୍ର ଓ ତାଙ୍କ ପତ୍ନୀ ଦମୟନ୍ତୀଙ୍କ ପ୍ରତି ଥିବା କାମନା ସତ୍ତ୍ୱେ ତାଙ୍କୁ କ୍ଷମା କରିଥିଲେ ଏବଂ ଉଭୟ ଭାଇଙ୍କ ମଧ୍ୟରେ ଶାନ୍ତି ସ୍ଥାପନ ହୋଇଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୨୨ ଜୁଲାଇ ବର୍ଷର ୨୦୩ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୦୪ତମ  । ବର୍ଷ ଶେଷ ହେବା ପାଇଁ ଆଉ ୧୬୨ ଦିନ ବାକି ଅଛି ।
ପ୍ରାକ୍ ଋତୁସ୍ରାବ ଲକ୍ଷଣପୁଞ୍ଜ  (ଇଂରାଜୀ ଭାଷାରେ ପ୍ରିମେନସ୍ଟ୍ରୁଆଲ ସିଣ୍ଡ୍ରୋମ ବା ପିଏମଏସ ଯଥାକ୍ରମେ ବା ) ମହିଳାଙ୍କର ମାସିକ ଧର୍ମ ଆରମ୍ଭର ୧ରୁ ୨ ସପ୍ତାହ ପୁର୍ବରୁ ଦେଖାଯାଉଥିବା ଶାରୀରିକ ଓ ମାନସିକ ଲକ୍ଷଣମାନଙ୍କୁ କୁହାଯାଏ  । ଏଥିରେ ଭିନ୍ନ ଭିନ୍ନ ଧରଣର ଲକ୍ଷଣ ଦେଖାଯାଏ ଓ ଋତୁସ୍ରାବ ଆରମ୍ଭ ହେବା ବେଳକୁ ଉପଶମ ହୋଇଯାଏ । ବ୍ରଣ, ସ୍ତନ ଦରଜ ଓ ଫୁଲା, ଥକ୍କା ଲାଗିବା, ବିରକ୍ତିଭାବ ଓ ପରିବର୍ତ୍ତିତ ମନୋଦଶା ଇତ୍ୟାଦି ଲକ୍ଷଣମାନ ଏଥିରେ ଦେଖାଯାଏ । ଅଧିକାଂଶ ସମୟରେ ପ୍ରାୟ ୬ ଦିନ ପର୍ଯ୍ୟନ୍ତ ଏହି ଲକ୍ଷଣ ଲାଗିରହେ । ସମୟକ୍ରମେ ମହିଳାଙ୍କର ଲକ୍ଷଣରେ ପରିବର୍ତ୍ତନ ହୁଏ । ଗର୍ଭାବସ୍ଥାରେ ଓ ଋତୁବନ୍ଦ ପରେ ଏହି ଲକ୍ଷଣ ପ୍ରକାଶ ପାଏ ନାହିଁ । ଡିମ୍ବକ୍ଷରଣ   ପୂର୍ବରୁ ସମାନ ଧାରାର ଶାରୀରିକ ଓ ଭାବଗତ ଲକ୍ଷଣମାନ ସାଧାରଣ ଜୀବନ ଯାତ୍ରା ବ୍ୟାହତ କଲେ ଏହି ରୋଗ ନିର୍ଣ୍ଣୟ କରାଯାଏ । ଭାବଗତ ଲକ୍ଷଣମାନ ଋତୁଚକ୍ର ଆରମ୍ଭ ବେଳକୁ ନ ଥିବା ଆବଶ୍ୟକ । କିଛି ମାସଧରି ଦୈନ‌ନ୍ଦିନ ଲକ୍ଷଣମାନଙ୍କୁ ସୂଚିବଦ୍ଧ କଲେ ରୋଗନିର୍ଣ୍ଣୟରେ ସାହାଯ୍ୟ ହୁଏ । ରୋଗ ନିର୍ଣ୍ଣୟ ପୂର୍ବରୁ ଅନ୍ୟାନ୍ୟ ରୋଗମାନଙ୍କର ଅନୁପସ୍ଥିତି ସିଦ୍ଧ କରିବାକୁ ପଡ଼େ । ପ୍ରାକ୍ ଋତୁସ୍ରାବ ଲକ୍ଷଣପୁଞ୍ଜର କାରଣ ଅଦ୍ୟାବଧି ଅଜ୍ଞାତ । ଉଚ୍ଚ ଲୁଣ‌ଯୁକ୍ତ ଖାଦ୍ୟ, ଆଲକୋହୋଲ ଓ କେଫିନ ଏହାର ଲକ୍ଷଣ‌ଗୁଡ଼ିକୁ ଆହୁରି ଖରାପ କରାଏ । ହରମୋନ ସ୍ତରର ପରିବର୍ତ୍ତନ ଯୋଗୁ ଏହା ହେବା ବିଶ୍ୱାସ କରାଯାଏ । ସାମାନ୍ୟ ଲକ୍ଷଣ‌ ଥିଲେ ଲୁଣ ଓ କେଫିନ କମ ଖାଇବାକୁ, ମାନସିକ ଚାପ କମେଇବାକୁ ଓ ବ୍ୟାୟାମ କରିବାକୁ ଉପଦେଶ ଦିଆଯାଏ । କ୍ୟାଲସିୟମ ଓ ଭିଟାମିନ ପୂରକ ଖାଦ୍ୟ ଉପକାରୀ ହୋଇପାରେ । ଶାରୀରିକ କଷ୍ଟ ହେଉଥିଲେ ଆଣ୍ଟିଇନଫ୍ଲାମେଟରି ଔଷଧ ଯେପରିକି ନାପ୍ରୋକ୍ସେନ ଦେଲେ ଉପକାରି ହୋଇପାରେ । ଅଧିକ ଲକ୍ଷଣ ଥିଲେ ଜନ୍ମ ନିରୋଧ ବଟିକା, ସ୍ପାରିନୋଲାକ୍ଟିନ ଭଳି ମୂତ୍ରକାରକ ଉପକାରୀ ହୋଇପାରେ । ଋତୁସ୍ରାବ ପୂର୍ବରୁ ୮୦ % ମହିଳାଙ୍କର କିଛି ନା କିଛି ଲକ୍ଷଣ ପ୍ରକାଶ ପାଏ । ଏମାନଙ୍କ ମଧ୍ୟରୁ କେବଳ ୨୦ରୁ ୩୦ % ମହିଳାଙ୍କର ପ୍ରାକ୍ ଋତୁସ୍ରାବ ଲକ୍ଷଣପୁଞ୍ଜ ଥାଏ । ଏମାନଙ୍କ ମଧ୍ୟରୁ ପ୍ରିମେନସ୍ଟ୍ରୁଆଲ ଡିସଫୋରିକ ଡିଜଅର୍ଡ଼ର  (ପିଏମଡିଡି) ଅଧିକ ମାନସିକ ପ୍ରଭାବ ଦେଖାଏ  । ପ୍ରାୟ ୮ % ମହିଳାଙ୍କର ପିଏମଡିଡି ହୁଏ । ପିଏମଡିଡିରେ ଅନ୍ୟାନ୍ୟ ଔଷଧ ସହିତ ଆଣ୍ଟିଡୋପ୍ରେସାଣ୍ଟ ସିଲେକଟିଭ ସେରୋଟୋନିନ ରିଅପଟେକ ଇନହିବିଟର ଦେଲେ ଉପକାର ମିଳେ ।
ଗ୍ରାନିସେଟ୍ରନ  (ଇଂରାଜୀ ଭାଷାରେ ), ଏକ ବେପାର ନାମ ସାନ‌କୁସୋ, ହେଉଛି ଏକ ଔଷଧ ଯାହା କେମୋଥେରାପି, ବିକିରଣ, ଏବଂ ଅସ୍ତ୍ରୋପଚାର ପରବର୍ତ୍ତୀ ଅଇ ଓ ବାନ୍ତିର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ପାଟିରେ ଦିଆଯାଇପାରେ, ଶିରାରେ ଇଞ୍ଜେକସନ ଆକାରରେ ଦିଆଯାଇପାରେ କିମ୍ବା ଚର୍ମ ପ୍ୟାଚ୍ ଭାବରେ ଆବଶ୍ୟକତା ଅନୁସାରେ ବ୍ୟବହୃତ ହୋଇପାରେ । ଗତି ଅସୁସ୍ଥତା କିମ୍ବା ଓପିଓଏଡ୍ କାରଣରୁ ହେଉଥିବା ବାନ୍ତି ପାଇଁ ଏହା ଉପଯୋଗୀ ନୁହେଁ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, କୋଷ୍ଠକାଠିନ୍ୟ, ଜ୍ୱର, ପେଟ ଯନ୍ତ୍ରଣା ଏବଂ ବୁକୁଜ୍ୱାଳା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନ ଥିବାବେଳେ, ଏହାର ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ୫-ଏଚଟି୩  5- 3 ରିସେପ୍ଟର ବିରୋଧୀ । ଗ୍ରାନିସେଟ୍ରନ ୧୯୮୫ ମସିହାରେ ପ୍ୟାଟେଣ୍ଟ୍ ହୋଇଥିଲା ଏବଂ ୧୯୯୧ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଓଣ୍ଡାନ୍‌ସେଟ୍ରନ୍‌‌ର ବିକଳ୍ପ ଭାବରେ ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଲିପିବଦ୍ଧ ଅଛି । ଏହା ଜେନେରିକ୍ ବା ମୂଳ ନାମ ବିଶିଷ୍ଟ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୧ ମିଗ୍ରାର ୧୦ଟି ଭାଏଲର ମୂଲ୍ୟ ୨୦୨୧ ସୁଦ୍ଧା ୨୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୬ ଡଲାର ଅଟେ ।
ଐତିହାସିକ ଆଗ୍ରା ସହର , ଉତ୍ତର ପ୍ରଦେଶର ଏକ ପ୍ରମୂଖ ସହର ଓ ବାଣିଜ୍ୟ ସ୍ଥଳୀ । ଏହା ଯମୁନା ନଦୀ କୂଳରେ ଅବସ୍ଥିତ । ଭୋଗୋଳିକ ଅବସ୍ଥିତି ଇତିହାସ ଦର୍ଶନୀୟ ସ୍ଥାନ ପ୍ରସିଦ୍ଧ ତାଜମହଲ ଓ ଲାଲକିଲା ଆଗ୍ରାର ମୂଖ୍ୟ ଆକର୍ଷଣ ।
ମଲ୍ଲିକାର୍ଜୁନ ମନସୁର  କନ୍ନଡ:                ,  (୩୧ ଡିସେମ୍ବର ୧୯୧୦ - ୧୨ ସେପ୍ଟେମ୍ବର ୧୯୯୨) କର୍ଣ୍ଣାଟକର ଜଣେ ହିନ୍ଦୁସ୍ତାନୀ ଶାସ୍ତ୍ରୀୟ କଣ୍ଠଶିଳ୍ପୀ ଥିଲେ  । ସେ ଖୟାଲ ଶୈଳୀରେ ଗୀତ ଗାଉଥିଲେ । ମନସୁର ମୁଖ୍ୟତଃ ଜୟପୁର-ଅଟ୍ରାଉଲି ଘରାନାରୁ ଥିଲେ । ପ୍ରାରମ୍ଭିକ ଜୀବନ ଏବଂ ପୃଷ୍ଠଭୂମି ମଲ୍ଲିକାର୍ଜୁନ ୧୯୧୦ ମସିହାରେ ନୂଆ ବର୍ଷ ଅବସରରେ କର୍ଣ୍ଣାଟକର ଧରୱାଡଠାରୁ ପାଞ୍ଚ କିଲୋମିଟର ପଶ୍ଚିମରେ ଥିବା ମନସୁରରେ ଜନ୍ମଗ୍ରହଣ କରିଥିଲେ । ତାଙ୍କ ଜୀବନୀ ଅନୁଯାୟୀ, ସେ ଅମାବାସ୍ୟା ଦିନ ଜନ୍ମ ହୋଇଥିଲେ । ତାଙ୍କ ପିତା ଭୀମାରାୟାପ୍ପା ଗ୍ରାମର ମୁଖିଆ ଥିଲେ, ବୃତ୍ତିରେ ଜଣେ କୃଷକ ଏବଂ ଜଣେ ଉତ୍ସାହୀ ପ୍ରେମୀ ତଥା ସଙ୍ଗୀତର ପୃଷ୍ଠପୋଷକ ଥିଲେ । ତାଙ୍କର ଚାରି ଭାଇ ଏବଂ ତିନି ଭଉଣୀ ଥିଲେ । ତାଙ୍କ ବଡ ଭାଇ ବାସଭରାଜ ଏକ ଥିଏଟର ଟ୍ରୁପର ମାଲିକ ଥିଲେ ଏବଂ ଏହିପରି ନଅ ବର୍ଷ ବୟସରେ ମଲ୍ଲିକାର୍ଜୁନ ଏକ ନାଟକରେ ଏକ ଛୋଟ ଭୂମିକା ଗ୍ରହଣ କରିଥିଲେ । ତାଙ୍କ ପୁଅର ଏହି ପ୍ରତିଭାକୁ ଦେଖି ମଲ୍ଲିକାର୍ଜୁନଙ୍କ ପିତା ତାଙ୍କୁ ଏକ ଯାକୁଶାନା  (କନ୍ନଡ ଥିଏଟର) ନାଟକଦଳରେ ନିୟୋଜିତ କରିଥିଲେ  । ଏହି ନାଟକଦଳର ମାଲିକ ମଲ୍ଲିକାର୍ଜୁନଙ୍କ କୋମଳ ଏବଂ ସୁମଧୁର ସ୍ୱରକୁ ପସନ୍ଦ କରିଥିଲେ ଏବଂ ନାଟକ-ଅଭିନୟ ସମୟରେ ତାଙ୍କୁ ବିଭିନ୍ନ ପ୍ରକାରର ରଚନା ଗାଇବାକୁ ଉତ୍ସାହିତ କରିଥିଲେ । ଏହିପରି ଏକ ଅଭିନୟ ଶୁଣି ତାଙ୍କୁ ଆପ୍ପାୟା ସ୍ୱାମୀ ନେଇଥିଲେ ଯାହାଙ୍କ ଅଧୀନରେ ସେ କର୍ଣ୍ଣାଟକୀ ସଙ୍ଗୀତରେ ତାଙ୍କର ପ୍ରାରମ୍ଭିକ ତାଲିମ ନେଇଥିଲେ । କିଛି ସମୟ ପରେ, ସେ ମିର୍ଜାର ନୀଳକଣ୍ଠ ବୁଆ ଆଲୁର୍ମାଥଙ୍କ ଅଧୀନରେ ହିନ୍ଦୁସ୍ତାନୀ ସଙ୍ଗୀତ ସହିତ ପରିଚିତ ହୋଇଥିଲେ, ଯିଏ ଗ୍ୱାଲିଅର ଘରାନାର ଥିଲେ । ଶେଷରେ ତାଙ୍କୁ ୧୯୨୦ ଦଶକର ଶେଷ ଭାଗରେ ଜୟପୁର-ଅଟ୍ରାଉଲି ଘରାନାର ଷ୍ଟାଲୱାର୍ଟ ତଥା ତତ୍କାଳୀନ ପିତୃପୁରୁଷ ଉଲ୍ଲାଦିୟା ଖାନ  (୧୮୫୫-୧୯୪୬)ଙ୍କ ପାଖକୁ ଆଣିଥିଲେ, ଯିଏ ତାଙ୍କୁ ତାଙ୍କ ବଡ଼ପୁଅ ମଞ୍ଜି ଖାନଙ୍କ ନିକଟକୁ ପଠାଇଥିଲେ  । ମଞ୍ଜି ଖାନଙ୍କ ଅକାଳ ମୃତ୍ୟୁ ପରେ ସେ ମଞ୍ଜୀ ଖାନଙ୍କ ସାନଭାଇ ଭୁର୍ଜି ଖାନଙ୍କ ଅଧୀନରେ ଆସିଥିଲେ । ଭୁର୍ଜି ଖାନଙ୍କ ଅଧୀନରେ ଥିବା ଏହି ଗ୍ରୁମିଂ ତାଙ୍କ ଗୀତ ଶୈଳୀ ଉପରେ ସବୁଠାରୁ ଗୁରୁତ୍ୱପୂର୍ଣ୍ଣ ପ୍ରଭାବ ପକାଇଥିଲା । ପୁରସ୍କାର ସେ ତିନୋଟି ଜାତୀୟ ପଦ୍ମ ପୁରସ୍କାର, ୧୯୭୦ରେ ପଦ୍ମଶ୍ରୀ, ୧୯୭୬ରେ ପଦ୍ମ ଭୂଷଣ ଏବଂ ୧୯୯୨ରେ ଭାରତ ସରକାରଙ୍କଦ୍ୱାରା ପ୍ରଦାନ କରାଯାଇଥିବା ଦ୍ୱିତୀୟ ସର୍ବୋଚ୍ଚ ନାଗରିକ ସମ୍ମାନ ପଦ୍ମଭୂଷଣ ପାଇଥିଲେ । ୧୯୮୨ ମସିହାରେ ତାଙ୍କୁ ସଂଗୀତ ନାଟକ ଏକାଡେମୀ ଫେଲୋସିପ ପ୍ରଦାନ କରାଯାଇଥିଲା, ଯାହାକି ସଂଗୀତ ନାଟକ ଏକାଡେମୀ ପୁରସ୍କାର, ଭାରତର ରାଷ୍ଟ୍ରୀୟ ସଙ୍ଗୀତ, ନୃତ୍ୟ ଏବଂ ନାଟକ ଏକାଡେମୀଦ୍ୱାରା ପ୍ରଦାନ କରାଯାଇଥିବା ସର୍ବୋଚ୍ଚ ସମ୍ମାନ ମିଳିଥିଲା । ପୁସ୍ତକ ମନସୁର କନ୍ନଡ଼ରେ ନନ୍ନା ରସାୟାତ୍ରେ  କନ୍ନଡ:         ନାମକ ଏକ ଆତ୍ମଜୀବନୀ ପୁସ୍ତକ ଲେଖିଥିଲେ, ଯାହା ତାଙ୍କ ପୁଅ ରାଜଶେଖର ମନସୁରଙ୍କ ସଙ୍ଗୀତରେ ମାଇଁ ଜର୍ନୀ ଇନ ମ୍ୟୁଜିକ ନାମକ ଏକ ପୁସ୍ତକ ଭାବରେ ଇଂରାଜୀରେ ଅନୁବାଦ କରାଜାଇଥିଲା । ବ୍ୟକ୍ତିଗତ ଜୀବନ ମନସୁର ଗଙ୍ଗାମ୍ମାଙ୍କୁ ବିବାହ କରିଥିଲେ । ତାଙ୍କର ସାତୋଟି ଝିଅ ଏବଂ ଗୋଟିଏ ପୁତ୍ର ରାଜଶେଖର ମନସୁର ଥିଲେ । ମନସୁରଙ୍କ ପିଲାମାନଙ୍କ ମଧ୍ୟରେ ରାଜଶେଖର ଏବଂ ନୀଲା କୋଡଲି କଣ୍ଠଶିଳ୍ପୀ ଅଟନ୍ତି । ଦୁଇ ସପ୍ତାହ କୋମାରେ ରହିବା ପରେ ମନସୁର ଏପ୍ରିଲ ୧୯୯୨ରେ ଅସୁସ୍ଥତାରୁ ସୁସ୍ଥ ହୋଇଥିଲେ । ନିଶ୍ୱାସ ପ୍ରଶ୍ୱାସରେ ପୀଡିତ ହେବା ପରେ ସେହି ବର୍ଷ ୧୨ ସେପ୍ଟେମ୍ବରରେ ଧରୱାଡରେ ତାଙ୍କର ଦେହାନ୍ତ ହୋଇଥିଲା । ତାଙ୍କୁ ରାଜ୍ୟ ଅନ୍ତିମ ସଂସ୍କାର ଦିଆଯାଇଥିଲା ।
ପ୍ରୋଲାକ୍ଟିନୋମା ଏକ ମୃଦୁ ଅର୍ବୁଦ ଯାହା ପିଟୁଇଟାରି ଗ୍ରନ୍ଥିରୁ ପ୍ରୋଲାକ୍ଟିନ ତିଆରି କରୁଥିବା କୋଷରୁ ସୃଷ୍ଟି ହୁଏ । ଉଚ୍ଚ ପ୍ରୋଲାକ୍ଟିନ ସ୍ତର କିମ୍ବା ଆଖପାଖ ତନ୍ତୁମାନଙ୍କ ଉପରେ ଅର୍ବୁଦ ଜନିତ ଚାପରୁ ଲକ୍ଷଣ ଦେଖାଯାଏ  ଉଚ୍ଚ ପ୍ରୋଲାକ୍ଟିନ୍ ସ୍ତର ହେବା ଫଳରେ ପୁରୁଷମାନଙ୍କ ମଧ୍ୟରେ ଯୌନ ଅସୁବିଧା ସୃଷ୍ଟି କରିପାରେ; ମହିଳାମାନଙ୍କ କ୍ଷେତ୍ରରେ ଋତୁସ୍ରାବର ଅନ୍ତର କମିଯାଏ, ଅନୁର୍ବରତା, ଏବଂ କମ୍ କ୍ଷୀର ହୁଏ; ଏବଂ ପିଲାମାନଙ୍କର ଅଭିବୃଦ୍ଧି ହ୍ରାସ ପାଏ  ଚାପର ପ୍ରଭାବରେ ଦୃଷ୍ଟି କ୍ଷେତ୍ରରେ ତୃଟି ହୁଏ, କ୍ରାନିଆଲ ପାଲ୍ସି, ଏବଂ ମୁଣ୍ଡ ବିନ୍ଧା ହୋଇପାରେ  ରୋଗ ଜଟିଳ ହେଲେ ବାତ, କିମ୍ବା ପିଟୁଇଟାରି ଆପୋପ୍ଲେକ୍ସି ହୋଇପାରେ ଅଧିକାଂଶ କ୍ଷେତ୍ରରେ ଏହାର କାରଣ ଅସ୍ପଷ୍ଟ ରହିଛି। ବିପଦ କାରକଗୁଡିକ ମଧ୍ୟରେ ପାରିବାରିକ ଇତିହାସ ଏବଂ ଏକାଧିକ ଏଣ୍ଡୋକ୍ରାଇନ ନିଓପ୍ଲାସିଆ ଟାଇପ ୧ ଥିବା ଯୋଗୁ ହୋଇପାରେ  ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼ାଇବା ପରେ ଲ୍ୟାବ ପରୀକ୍ଷା ଏବଂ ମେଡିକାଲ ଇମେଜିଙ୍ଗ ଉପରେ ରୋଗ ନିର୍ଣ୍ଣୟ ଆଧାରିତ ହୁଏ  ସେଗୁଡିକ ତିନି ପ୍ରକାର ଶ୍ରେଣୀଭୁକ୍ତ କରାଯାଇଛି ଯଥା: ମାଇକ୍ରୋ  (<10 ମିମି ବ୍ୟାସ), ମାକ୍ରୋ  (୧୦ରୁ ୪୦ ମିମି ବ୍ୟାସ), ଏବଂ ବିଶାଳ  > 40 ମିମି ବ୍ୟାସ  । ଲକ୍ଷଣ ବିହୀନ ଛୋଟ ପ୍ରୋଲାକ୍ଟିନୋମା କେବଳ ପର୍ଯ୍ୟାୟକ୍ରମେ ନିରୀକ୍ଷଣ କରାଯାଇପାରେ  ବଡ଼ କିମ୍ବା ଲକ୍ଷଣ ଥିବା ରୋଗଗୁଡିକ କାବେରଗୋଲିନ ଓ ବ୍ରମୋକ୍ରିପ୍ଟିନ ଦେଇ ଚିକିତ୍ସା କରାଯାଇପାରେ  ହରମୋନ ପୁନସ୍ଥାପନ ମଧ୍ୟ ବ୍ୟବହୃତ ହୋଇପାରେ  ଏହି ଚିକିତ୍ସା ସଫଳ ନ ହେଲେ ଅସ୍ତ୍ରୋପଚାର କିମ୍ବା ବିକିରଣ ଚିକିତ୍ସା ବ୍ୟବହାର କରାଯାଇପାରେ  ଛୋଟ ପ୍ରୋଲାକ୍ଟିନୋମା ଚିକିତ୍ସା ଫଳାଫଳ ସାଧାରଣତଃ ଉତ୍କୃଷ୍ଟ ଥିବାବେଳେ ବୃହତ ଅର୍ବୁଦଗୁଡିକର ମିଶ୍ରିତ ଫଳ ମିଳିଥାଏ । ପ୍ରତି ୧୦,୦୦୦ ଲୋକଙ୍କ ମଧ୍ୟରୁ ପ୍ରୋଲାକ୍ଟିନୋମା ପ୍ରାୟ ୨ ଜଣକୁ ପ୍ରଭାବିତ କରିଥାଏ  ପୁରୁଷଙ୍କ ତୁଳନାରେ ମହିଳାମାନଙ୍କଠାରେ ତିନି ଗୁଣ ଅଧିକ ଦେଖାଯାଏ । ପ୍ରାୟ ୩୦ ବର୍ଷ ବୟସରେ ଆରମ୍ଭ ହୁଏ  ଏହା ପିଟୁଇଟାରି ଅର୍ବୁଦମାନଙ୍କ ମଧ୍ୟରେ ସବୁଠାରୁ ସାଧାରଣ ଅର୍ବୁଦ  ୧୯୫୦ ଏବଂ ୧୯୬୦ ଦଶକରେ ପ୍ରୋଲାକ୍ଟିନୋମା ପ୍ରଥମେ ସ୍ପଷ୍ଟ ଭାବରେ ବର୍ଣ୍ଣନା କରାଯାଇଥିଲା
ରମେଶ ଭଟ  (ଜନ୍ମ: ୭ ଜାନୁଆରୀ ୧୯୪୬) ଜଣେ ଭାରତୀୟ ଅଭିନେତା  । ସେ ମୁଖ୍ୟତଃ କନ୍ନଡ଼-ଭାଷୀ ଚଳଚ୍ଚିତ୍ର ଏବଂ ଦୂରଦର୍ଶନ ଧାରାବାହିକରେ କାମ କରିଛନ୍ତି । ପ୍ରାରମ୍ଭିକ ଜୀବନ ରମେଶ ଭଟ ୧୯୪୬ ମସିହାର ଜାନୁଆରୀ ୭ ତାରିଖରେ କୁଣ୍ଡାପୁରଠାରେ ଜନ୍ମଗ୍ରହଣ କରିଥିଲେ । ସେ ମଙ୍କିରେ ତାଙ୍କର ପ୍ରାଥମିକ ଶିକ୍ଷା ସମାପ୍ତ କରିଥିଲେ ଏବଂ ଜବାହାରଲାଲ ନେହେରୁଙ୍କ ଭଳି ଜାତୀୟ ନେତାମାନଙ୍କର ଭୂମିକାରେ ସ୍କୁଲ ଡ୍ରାମରେ ଅଭିନୟ କରିଥିଲେ । ତାଙ୍କ ବାପା ରତ୍ନାକର ରାଓ ବାଙ୍ଗାଲୋରକୁ ବଦଳି ହୋଇଯିବାପରେ ସେ ବାଙ୍ଗାଲୋର ଚାଲିଯାଇଥିଲେ ଏବଂ ସେଠାରେ ଚାମରାଜାପେଟଠାରେ ଥିବା ମଡେଲ ହାଇସ୍କୁଲରେ ପଢ଼ିଥିଲେ । ଏହାପରେ ସେ ବାଙ୍ଗାଲୋରର ଏସଜେ ପଲିଟେକ୍ନିକ୍‌ରୁ ମେକାନିକାଲ ଇଞ୍ଜିନିୟରିଂରେ ଡିପ୍ଲୋମା କରିଥିଲେ । ସେ ତାଙ୍କ ବାପାଙ୍କ ବ୍ୟବସାୟରେ ଯୋଗଦେବା ପୂର୍ବରୁ ଜଣେ ଫିଟର୍ ଭାବରେ କାର୍ଯ୍ୟ କରୁଥିଲେ । ସେ ନିଜର ବ୍ୟବସାୟ ଚଳାଉଥିଲେ । ଅଭିନୟ ଜୀବନ ୧୯୬୦ ଏବଂ ୧୯୭୦ ଦଶକରେ ସେ ସ୍ପନ୍ଦନା, ନାଟରଙ୍ଗ ଏବଂ ବେନାକା ଭଳି ଥିଏଟର ଦଳ ସହିତ କାମ କରିଥିଲେ । ଥିଏଟରରେ କାମ କରିବା ଫଳରେ ଶଙ୍କର ନାଗଙ୍କ ସହିତ ତାଙ୍କର ସମ୍ପର୍କ ବଢ଼ିଥିଲେ ଏବଂ ଅନେକ ନାଟକ, ଚଳଚ୍ଚିତ୍ର ଏବଂ ଦୂରଦର୍ଶନ ଧାରାବାହିକ ଆଦିରେ କାମ କରିଥିଲେ । ସେ ମାଲଗୁଡ଼ି ଡେସ୍ ଧାରାବାହିକର ସହକାରୀ ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ସେ ୧୯୮୩ ମସିହାରେ ଜାତୀୟ ପୁରସ୍କାର ପାଇଁ ମନୋନୀତ ହୋଇଥିବା କଥାଚିତ୍ର ପରମେଶି ପ୍ରେମ ପ୍ରସଙ୍ଗର ନିର୍ଦ୍ଦେଶନା ଦେଇଥିଲେ ।
ଶିଶିର ବେହେରା, ଜଣେ କେନ୍ଦ୍ର ସାହିତ୍ୟ ଏକାଡେମୀ ଯୁବ ପୁରସ୍କାରପ୍ରାପ୍ତ ସାହିତ୍ୟିକ । ସମାଲୋଚନା ପୁସ୍ତକ  ବିମୁଗ୍ଧ ଉଚ୍ଚାରଣ  ନିମନ୍ତେ ଶିଶିର ୨୦୧୯ ମସିହାରେ ଏହି ପୁରସ୍କାର ଲାଭ କରିଥିଲେ । ସେ ବୃତ୍ତିରେ ଜଣେ ଶିକ୍ଷାବିତ୍ ଓ ଗବେଷକ । ବର୍ତ୍ତମାନ ସେ ଉତ୍ତର ଓଡ଼ିଶା ବିଶ୍ୱବିଦ୍ୟାଳୟ, ସ୍ନାତକୋତ୍ତର ଓଡ଼ିଆ ଭାଷା ଓ ସାହିତ୍ୟ ବିଭାଗରେ ସହକାରୀ ପ୍ରଫେସର ଭାବରେ କାର୍ଯ୍ୟ କରୁଛନ୍ତି । ଜୀବନୀ ଶିଶିର ୧ ମଇ ୧୯୮୭ ମସିହାରେ କଟକ ଜିଲ୍ଲାର ଟାଙ୍ଗୀ ଅନ୍ତର୍ଗତ ଗୋବିନ୍ଦପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଜଗନ୍ନାଥ ବେହେରା ଓ ମାତାଙ୍କ ନାମ ଟିମି ବେହେରା । ପିଲାଦିନ ତାଙ୍କର ଦାରିଦ୍ରରେ କଟିଛି । ରେଭେନ୍ସା ବିଶ୍ୱବିଦ୍ୟାଳୟରୁ ସେ ସ୍ନାତକ ଓ ଏମଫିଲ ଶ୍ରେଣୀରେ ପ୍ରଥମ ସ୍ଥାନ ଲାଭ କରିଥିଲେ । ତାଙ୍କର ୧୩ଖଣ୍ଡ ପୁସ୍ତକ ପ୍ରକାଶ ପାଇସାରିଛି । ସେଗୁଡିକ ମୁଖ୍ୟତଃ ପ୍ରବନ୍ଧ, ଅନୁବାଦ ଓ ସମାଲୋଚନା ମୂଳକ ପୁସ୍ତକ ।
ଅନ୍ଧପୁଟୁଳି ଭାରତୀୟ ଶିଶୁଙ୍କର ଏକ ଲୋକପ୍ରିୟ ଖେଳ । ଏହି ଖେଳ ବଡ଼ ଲୋକମାନେ ବି ଅନେକ ସମୟରେ ଖେଳିଥାନ୍ତି । ଅନ୍ୟ କିଛି ଦେଶରେ ମଧ୍ୟ ଏହି ଖେଳ କିମ୍ବା ଏହିଭଳି ଖେଳର ପ୍ରଚଳନ ରହିଛି । ନିୟମ ଏହି ଖେଳରେ ଗୋଟିଏ ପିଲା ଆଖିରେ  'ପଟି'  ବନ୍ଧଯାଏ ଯେପରିକି ସେ କିଛି ଦେଖି ପାଇବାନାହିଁ । ଛୋଟ ପିଲାମାନେ ସାଧାରଣତଃ ରୁମାଲ, ଗାମୁଛା କିମ୍ବା ଓଢଣିକୁ ପଟି ଭାବେ ବ୍ୟବହାର କରିଥାନ୍ତି । ଖେଳ ଆରମ୍ଭରେ କେଉଁ ପିଲା ଆଖିରେ ପଟି ବନ୍ଧାଯିବ ଏକଥା ନିର୍ଣ୍ଣୟ କରିବା ପାଇଁ ବିଭିନ୍ନ ପ୍ରକାରର ପଦ୍ଧତି ସବୁ ବ୍ୟବହାର କରାଯାଏ । ଏହି ପଦ୍ଧତିଦ୍ୱାରା ଯେଉଁ ପିଲାଟି ଆଖିରେ ପଟି ବାନ୍ଧିବା ପାଇଁ ଶେଷରେ ବଛାଯାଏ ସେହି ପିଲାଟିକୁ ଚୋର କହନ୍ତି । ବର୍ତ୍ତମାନ ଏହି ଚୋରକୁ ଖେଳରେ ସାମିଲ ଥିବା ଅନ୍ୟମାନଙ୍କୁ ଖୋଜି ଛୁଇଁବାକୁ ହୁଏ । ସେ ଯାହାକୁ ଛୁଏଁ ସେହି ପିଲାଟି ପରବର୍ତ୍ତୀ ଚୋର ହୁଏ । ଏହି ଖେଳଟି ସାଧାରଣତଃ ସୀମିତ ପରିସର ମଧ୍ୟରେ ଖେଲାଯାଇଥାଏ । ବିପଦ ଏହି ଖେଳରେ ଚୋର କିଛି ଦେଖିପାରୁନଥିବାରୁ ବିପଦ ରହିଥାଏ । ଖଣ୍ଡିଆ-ଖବରା ହେବା କିମ୍ବା କଣ୍ଟା ଫୋଡି ହେଇଯିବା ଭଳି ସାଧାରଣ ଘଟଣାଠୁଁ ଆରମ୍ଭକରି ବାଲକୋନୀ କିମ୍ବା ସିଡିରୁ ପଡ଼ିଯିବା ଭଳି ଘଟଣା ଘଟିପରେ ।
ଗ୍ରେଗୋରି ପାଞ୍ଜି ବା ପାଶ୍ଚାତ୍ୟ ପାଞ୍ଜି ବା ଖ୍ରୀଷ୍ଟିଆନ ପାଞ୍ଜି, ବିଶ୍ୱ ସାରା ଚଳୁଥିବା ଏକ ସାମାଜିକ ପାଞ୍ଜି । ଏହା ସମଗ୍ର ବିଶ୍ୱରେ ଏକ ମାନକ ପାଞ୍ଜି ଭାବରେ ଗ୍ରହଣ କରାଯାଇଥାଏ ।
ନାମ ବ୍ରୋମଫେନିରାମିନ, ଏକ ବେପାର ନାମ ଡିମେଟାପ, ହେଉଛି ଏକ ଆଣ୍ଟିହିଷ୍ଟାମିନ ଯାହା ସାଧାରଣ ଥଣ୍ଡା ଏବଂ ଆଲର୍ଜି ରାଇନାଇଟିସର ଲକ୍ଷଣ ପାଇଁ ବ୍ୟବହୃତ ହୁଏ ଯେପରିକି ନାକରୁ ଅଧିକ ପାଣି ବୋହିବା, ଆଖିରୁ ପାଣି ବୋହିବା ଓ ଛିଙ୍କ ହେବା । ୧ ବର୍ଷରୁ କମ୍ ପିଲାମାନଙ୍କଠାରେ ଏହାର ବ୍ୟବହାର କରାଯାଏ ନାହିଁ । ଏହା ପାଟିରେ ଦିଆଯାଏ । ସର୍ବାଧିକ ପ୍ରଭାବ ପ୍ରାୟ ୬ ଘଣ୍ଟା ପରେ ହୁଏ ଏବଂ ଦୁଇ ଦିନ ପର୍ଯ୍ୟନ୍ତ ରହିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରା, ଅସ୍ଥିରତା, ଦ୍ୱନ୍ଦ୍ୱ, ଶୁଖିଲା ପାଟି ଏବଂ ଅସ୍ପଷ୍ଟ ଦୃଷ୍ଟିଶକ୍ତି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ୟୁରିନାରି ରିଟେନସନ ଏବଂ ବାତ ହୋଇପାରେ  ଏହା ଏକ ପ୍ରଥମ ଶ୍ରେଣୀର ଆଣ୍ଟିହିଷ୍ଟାମିନ । ବ୍ରୋମଫେନିରାମିନ ୧୯୪୮ରେ ପ୍ୟାଟେଣ୍ଟ୍ ହୋଇଥିଲା ଏବଂ ୧୯୫୫ରେ ଡାକ୍ତରୀ ବ୍ୟବହାରରେ ଆସିଥିଲା । ଏହା ବାରମ୍ବାର ଅନ୍ୟ ଔଷଧ ଯେପରିକି ଡେକ୍ସଟ୍ରୋମେଥୋରଫାନ୍, ଗୁଏଫେନେସିନ କିମ୍ବା ସୁଡୋଏଫିଡ୍ରିନ ସହିତ ମିଶେଇ ବିକ୍ରି ହୁଏ । ଏହି ମିଶ୍ରଣଗୁଡ଼ିକ ଜେନେରିକ୍ ଔଷଧ ଭାବରେ ଉପଲବ୍ଧ ଏବଂ ଅପେକ୍ଷାକୃତ ଶସ୍ତା ଅଟେ ।
ପଦ୍ମା ସୁବ୍ରମଣ୍ୟମ  (ଜନ୍ମ ୪ ଫେବୃଆରୀ ୧୯୪୩, ମାଡ୍ରାସରେ) ଜଣେ ଭାରତୀୟ ଶାସ୍ତ୍ରୀୟ ଭାରତ ନାଟ୍ୟମ ନୃତ୍ୟଶିଳ୍ପୀ ଅଟନ୍ତି  । ସେ ଜଣେ ଗବେଷକ ପଣ୍ଡିତ, କୋରିଓଗ୍ରାଫର, ଶିକ୍ଷକ, ଇଣ୍ଡୋଲୋଜିଷ୍ଟ ଏବଂ ଲେଖକ ଅଟନ୍ତି । ସେ ଭାରତ ତଥା ବିଦେଶରେ ବିଖ୍ୟାତ ଅଛନ୍ତି; ତାଙ୍କ ସମ୍ମାନାର୍ଥେ ଜାପାନ, ଅଷ୍ଟ୍ରେଲିଆ ଏବଂ ଋଷିଆ ଭଳି ଅନେକ ଚଳଚ୍ଚିତ୍ର ଏବଂ ଡକ୍ୟୁମେଣ୍ଟାରୀ ପ୍ରସ୍ତୁତ କରାଯାଇଛି । ସେ ନୃତ୍ୟ ଫର୍ମର ବିକାଶ ନ୍ରିତ୍ୟମର ବିକାଶକାରୀ ତଥା ପ୍ରତିଷ୍ଠାତା ଭାବରେ ଜଣାଶୁଣା । ଜୀବନୀ ପଦ୍ମା ସୁବ୍ରମଣ୍ୟମଙ୍କ ଜନ୍ମ ଭାରତୀୟ ଚଳଚ୍ଚିତ୍ର ନିର୍ଦ୍ଦେଶକ କୃଷ୍ଣସ୍ୱାମୀ ସୁବ୍ରମଣ୍ୟମ ଏବଂ ମୀନାକ୍ଷୀ ସୁବ୍ରମଣ୍ୟମଙ୍କ ଘରେ ୪ ଫେବୃଆରୀ ୧୯୪୩ରେ ମାଡ୍ରାସ  (ବର୍ତ୍ତମାନ ଚେନ୍ନାଇ)ରେ ହୋଇଥିଲା  । ତାଙ୍କ ପିତା ଜଣେ ପ୍ରସିଦ୍ଧ ଭାରତୀୟ ଚଳଚ୍ଚିତ୍ର ନିର୍ମାତା ଏବଂ ମାତା ମୀନାକ୍ଷୀ ତାମିଲ ଏବଂ ସଂସ୍କୃତରେ ଜଣେ ସଂଗୀତ ରଚନା ତଥା ଗୀତିକାର ଥିଲେ । ତାଙ୍କୁ ଭାଜୁଭୋର ବି ରାମାୟା ପିଲ୍ଲାଇ ତାଲିମ ଦେଇଥିଲେ । ସେ ୧୪ ବର୍ଷ ବୟସରେ ତାଙ୍କ ପିତାଙ୍କ ନୃତ୍ୟ ବିଦ୍ୟାଳୟରେ ନୃତ୍ୟ ଶିକ୍ଷା ଆରମ୍ଭ କରିଥିଲେ । ସେ ଅନୁଭବ କଲେ ଯେ ଇତିହାସ, ସିଦ୍ଧାନ୍ତ ଏବଂ ନୃତ୍ୟ ମଧ୍ୟରେ ଏକ ଫାଙ୍କ ଅଛି ଏବଂ ସେ ନିଜସ୍ୱ ଅନୁସନ୍ଧାନ କରିବା ଆରମ୍ଭ କଲେ । ୧୯୫୬ ମସିହାରେ ସେ ତାଙ୍କର ରଙ୍ଗପ୍ରଭାଶା କରିଥିଲେ । ସେ ୨୦୦୯ରୁ ୨୦୧୧ ମସିହାରେ ମଣ୍ଟଫୋର୍ଟ୍ ରୁକମଣୀ ଦେବୀ, ମହାରାଜା ଆଗ୍ରାସେନ ଏବଂ ଅନ୍ୟାନ୍ୟ ବିଭିନ୍ନ ବିଦ୍ୟାଳୟରେ ଶିକ୍ଷାଦାନ କରିଥିଲେ ଏବଂ ପିଲାମାନଙ୍କୁ ଜ୍ଞାନ ପ୍ରଦାନ କରିଥିଲେ । ପଦ୍ମା ସଂଗୀତରେ ସ୍ନାତକୋତ୍ତର ଡିଗ୍ରୀ, ଏଥନୋମ୍ୟୁସିକୋଲୋଜିରେ ମାଷ୍ଟର ଡିଗ୍ରୀ ହାସଲ କରିବା ସହ କୁଥୁର ରାମକୃଷ୍ଣ ଶ୍ରୀନିବାସନ  (ବିଶିଷ୍ଟ ପ୍ରତ୍ନତତ୍ତ୍ୱବିତ୍ ତଥା ପଦ୍ମ ଭୂଷଣ ପ୍ରାପ୍ତକର୍ତ୍ତା)ଙ୍କ ନେତୃତ୍ୱରେ ନୃତ୍ୟରେ ପିଏଚଡି କରିଛନ୍ତି  । ସେ ଅନେକ ପ୍ରବନ୍ଧ, ଅନୁସନ୍ଧାନ କାଗଜପତ୍ର ଏବଂ ପୁସ୍ତକ ରଚନା କରିଛନ୍ତି ଏବଂ ଶିକ୍ଷା ଏବଂ ସଂସ୍କୃତି ପାଇଁ ଇଣ୍ଡୋ-ସବ-କମିଶନର ଜଣେ ଅଣ-ସରକାରୀ ସଦସ୍ୟ ଭାବରେ କାର୍ଯ୍ୟ କରିଛନ୍ତି । ସେ ସାତାରାସ୍ଥିତ ନଟରାଜ ମନ୍ଦିର ପାଇଁ କୃଷ୍ଣ ଗ୍ରାନାଇଟରେ ପ୍ରଭୁ ନଟରାଜ ଏବଂ ଦେବୀ ପାର୍ବତୀଙ୍କ ୧୦୮ ମୂର୍ତ୍ତିର ଡିଜାଇନ କରିଛନ୍ତି, ଯାହା ସେ କାଞ୍ଚି ପରମାଚାର୍ଯ୍ୟଙ୍କଦ୍ୱାରା ଟେଣ୍ଡର କରିଥିଲେ । ସେ ଦକ୍ଷିଣ-ପୂର୍ବ ଏସିଆର ବିଭିନ୍ନ ବିଶ୍ୱବିଦ୍ୟାଳୟରେ ଭାରତ ଏବଂ ଅନ୍ୟ ଦେଶ ମଧ୍ୟରେ ସାଂସ୍କୃତିକ ସମ୍ପର୍କ ବିଷୟରେ ବକ୍ତୃତା ପ୍ରଦାନ କରିଛନ୍ତି । ସିଙ୍ଗାପୁର ସରକାରଙ୍କ ପାଇଁ ଦୁଇଟି ନୃତ୍ୟ ନାଟକ ପାଇଁ ସେ ତାଙ୍କ ସଙ୍ଗୀତ ପାଇଁ ଏକ ବହୁରାଷ୍ଟ୍ରୀୟ ଅର୍କେଷ୍ଟ୍ରା ବ୍ୟବହାର କରିଛନ୍ତି । ପଚିଶ ବର୍ଷ ପୂର୍ବେ ସେ ପୁଷ୍ପଞ୍ଜଳିଙ୍କୁ ଏକ ନୃତ୍ୟ ଖଣ୍ଡ ଭାବରେ ପରିଚିତ କରିଥିବା ପ୍ରଥମ ନୃତ୍ୟଶିଳ୍ପୀ ଥିଲେ । ସେ ସଲିଲ ଚୌଧୁରୀଙ୍କ ଗୀତରେ ସେଟ ହୋଇଥିବା ପ୍ରଥମ ବଙ୍ଗାଳୀ ବର୍ଣ୍ଣମ ରଚନା କରିଛନ୍ତି । ପୁରସ୍କାର ପଦ୍ମା ୧୯୮୧ରେ ପଦ୍ମଶ୍ରୀ ଏବଂ ୨୦୦୩ରେ ପଦ୍ମ ଭୂଷଣ ଗ୍ରହଣ କରିଛନ୍ତି, ଯାହାକି ଭାରତର ସର୍ବୋଚ୍ଚ ନାଗରିକ ପୁରସ୍କାର ମଧ୍ୟରେ ରହିଛି । ତାଙ୍କର ନୃତ୍ୟ କ୍ୟାରିଅର୍ ସମୟରେ, ସେ ୧୦୦ରୁ ଅଧିକ ପୁରସ୍କାର ଗ୍ରହଣ କରିଛନ୍ତି; ସଂଗୀତ ନାଟକ ଏକାଡେମୀ ପୁରସ୍କାର  (୧୯୮୩) ପଦ୍ମ ଭୂଷଣ  (୨୦୦୩) ପଦ୍ମଶ୍ରୀ  (୧୯୮୧) ତାମିଲନାଡୁ ସରକାରଙ୍କ ତରଫରୁ କଳାମମଣି ପୁରସ୍କାର ମଧ୍ୟପ୍ରଦେଶର କେନ୍ଦ୍ର ସରକାରଙ୍କଠାରୁ କାଲିଦାସ ସମ୍ମାନ ୨୦୧୫ରେ କେରଳ ସରକାରଙ୍କଦ୍ୱାରା ନିଶାଗାନ୍ଧୀ ପୁରସ୍କରାମ, ଚେନ୍ନାଇର ନାରଦା ଗଣ ସଭାରୁ ନାଦ ବ୍ରହ୍ମ, କାଞ୍ଚିପୁରମର ଜଗଦଗୁରୁ ଶଙ୍କରାଚାର୍ଯ୍ୟରୁ ଭାରତ ଶାସ୍ତ୍ରୀ ରକ୍ଷାମଣୀ ସୋଭିଏତ୍ ୟୁନିଅନର ନେହେରୁ ପୁରସ୍କାର  (୧୯୮୩) ଜାପାନର ଫୁକୁୋକା ଏସୀୟ ସଂସ୍କୃତି ପୁରସ୍କାର,  "ଏସିଆର ବିକାଶ ଏବଂ ସୌହାର୍ଦ୍ଦ୍ୟରେ ତାଙ୍କର ଅବଦାନ"  ପାଇଁ ।